
Ji cîhanê spasiya Pêşmergeyan 


Formûla 
Komara Çek 


Piştî ku hikûmeta Elmanya 
biryar da ku “alîkariya leşkerî 
bide Peşmergeyên Herema Kurd- 
istanê” hin siyasetmedarên çepgir 
yên elman pêşniyaz dikin ku 
welatên Rojava çek bidin şervanên 
PKK'ê jî. Hin siyasetmedar jî 
berovajî difikirin, li gor wan, "ji 
ber ku PKK li Ewropa di lîsteya 
komên terorist de cîh digire û her- 
wiha li dijî endamekî NATO'yê, 
Tirkiyeyê şer dike ne mumkûn e 
ku Rojavaanjî Elmanya çek bide 
vêrêxistinê. Rûpel 10 





► Ji ber ku li dijî êrîşên DAIŞ’ê kêmnetew û komên 
olî diparêzin berxwedana Pêşmergeyên kurd dibe 
cihê rêzgirtina cîhanê. Ji ber vê yekê berpirsên 
gelek dewlet, sazî û oldarên cemaetên xiristiyan 
ku serdana Hewlêrê dikin di şexsê Serokê Herêma 
Kurdistanê Mesûd Barzanî de spasiya gelê Kurdistam 
û Pêşmergeyan dikin. 


Bajarê dilê 
golê: Tatwan 


Bajarê Tatwanê, ku wek 
navçeyekî bi Bedlîsê ve 
girêdayî ye, li Başûrê keviya 
Gola Wanê hatiye avakirin. 
Tatwan 26 km dûrî Bedlîsê 
ye. Rêya Wan û Agirî ji ser 
Tatwanê derbas dibe. Rêya 
hesin ku Kurdistanê bi îran 
û Qafqasan ve girêdide 
jî ji Tatwanê li ser golê 
derbas dibe. Tatwan di nav 
hêlîlarên 41 û 43 û di nav 
hêlîpanên 37 û 38‘an de cîh 
digre. Rûpel 08-09 

Di vê navberê de serdanên şandeyên gelek dewletan bo 
Hewlêrê jî berdewam in. Cîgirê Serokê Emerîka Joe Biden 
spasiya Barzanî kir û piştgiriya welatê xwe anî ziman. 

Vê hefteyê jî wezîrên Brîtanya, îran, Norveç û nûnerên 
:rên cemaetên cîhanê hatin Hewlêrê. Di hevdîtinên xwe 
şandeyên cîhanî bo têkoşîna Pêşmergeyan dijî DAIŞ'ê 
piştgiriyên xwe diyarkirin. Rûpel 02-03 


Şerion çûna Bexdayê diyarbûn 


Hikûmeta Herêma Kurdistanê roja 
dûşemê li Hewlêrê bi tevlîbûna hemû 
partî û aliyên siyasî yên Herema Kurdis- 
tanê li ser şert û mercên piştgirî dayîna 
hikûmeta nû ya Bexda yê civînek ber- 
fireh hat lidarxisitin. 


Li gor biryara beşdarên civînê daxwa- 
zên kurdan bi vî awayî ne: 

Divê bûdçeya Herêma Kurdistanê 
û heqdestê karmendan û lojîstîka 
Pêşmergeyan bê dayîn. Bexde heşt meh 
in bûdçeya Kurdistanê qutkiriye. Rûpel 05 


PDK-PKK 


Hevgirtina neçarî 

Beşek ji raya giştî ya Herêma Kurdistanê baw- 
er dike ku çavkaniya pozberiya PDK-PKK'ê li ser 
Rojavayê Kurdistanê ji ber helwesta Tirkiyê ye. 

Ji ber ku Tirkiye naxwaze herêmeke de facto li 
Rojava peyda bibe. Rûpel 12 



Ezdî li benda 
alîkariyê ne 

Li Şengal û derdorên wê, bi 
sedhezaran ezdiyên ku ji warên 
xwe derketin û neçar man ku ji 
ber êrîşên DAIŞ’ê birevin û xwe 
bigihînin cihên ewle, li çaraliyên 
Kurdistanê belav bûn. Piştî êrîşên 
DAIŞ’ê piraniya welatiyên ezdî 
derbasî Rojava û Başûr bûbûn. 
Beşeke mezin jî derbasî Bakûr bûn 
û li konbajaran hatin bicîhkirin. 

Di vê navberê de gundiyên êzdî û 
sûryanî yên li dora Hezex, Midyad, 
Cizîr, Nisêbîn û Mêrdînê jî malên 
xwe û gundên xwe bi tevahî ji êzdi- 
yên penaber re vekirin. Rûpel 04 


Portre ya jiyaneke afirêner 


Husên Huznî Mukriyanî 

Li Stenbolê Kurdistaneke biçûk 


Sûka Jinan 


r!3 


Barzaniyên 
li îtalya'yê 

Zêdetirî 200 malbatên li îtalyayê 
paşnavê wan Barzan e û der barê 
raboriya nasnameya wan de çend 
çîrokên cuda hene. Lê çîroka 
sereke ew e ku ev malbat ji herema 
Barzan a Kurdistanê ne û di wex- 
tekê de, ji ber sedemên siyasi berê 
xwe dane welatê îtalyayê. Rûpel 11 































02 


MANŞET 


BasNûçe 30 Tebax - 05 îlon 2014 


Ji cîhanê piştgiriya Pêşmerge 


P iştî êrîşên DAIŞ’ê yên li ser 

herema Kurdistanê, Hukumetê 
di demeke kin de tedbîrên 
berfireh yên ewlekanyê girtin û rê 
nada ku komên olî û etnîkî zêdetir 
zirarê bibinin. Ev helwesta Hukumeta 
Kurdistanê di qada Navnetewî de bi 
rêz û hurmet hat pêşwazî kirin. Bi vê 
mûnasebetê Emerîkayê spasiyên xwe 
bo Pêşmerge şandin. 

Cîgirê Serokê Emerîkayê Joe 
Biden di derbarê qewîmînên li Iraq 
û Kurdistanê de beriya çend rojan 
bi Mesûd Barzanî re bi rêya telefonê 
axivî. Bîden li ser êrîşên DAIŞ û 
operasyonên ku li herêmê didomin bi 
Barzanî re ket nava danûstendinan. 

Wezareta Karên Derve ya Emerîka 
di derbarê naveroka vê hevdîtinê de 
daxuyaniyeke nivîskî weşand û tê 
de diyar dike ku Barzanî û Biden di 
mijara têkoşîna bi DAIŞ’ê re xwedî 
heman fikrî ne û Operasyonên hewayî 
yên Emerîkayê jî xwedî wate û girîngi- 
yekê ne. Daxuyan herwiha di malpêra 
fermî ya Hukumeta Kurdistanê de 
jî hat weşandin û tê de tê gotm ku 
Biden, ji ber berxwedan û têkoşîna 
Pêşmerge ya li dijî DAIŞ’ê spasiyên 
xwe pêşkêşî Barzanî kirine. 

Hagel: Li dijî DAIŞê bo 
peşmerge piştgiriya navnetewî 

Di vê navberê de Wezîrê Parastinê 
ye Emerîka’yê Chuck Hegel diyarkir 
ku 7 dewletên din jî wê di çarçoveya 
şerê li hemberî DAIŞ’ê de piştgiriya 
lojîstîk bide Pêşmergeyan. 

Hegel di daxuyaniya xwe ya nivîskî 
de eşkere dike ku ji bilî piştgiriya 
Emerîka û Hukumeta Navendî ya 
Bexda’yêydewletêndinjî amadene 
ku piştgiriya lojîstîk bide Pêşmerge. Li 
gorî daxuyaniya Hegel, beriya du heft- 
eyan bi pêşengiya Emerîka’yê komeke 
xebatê ya bi armanca xurtkirin û 
bihêzkirina Peşmerge hatiye organîze- 
kirin. Di vê çarçoveyê de jî Kanada, 
îngiltere, Danimarka, îtalya, Fransa, 
Hirvatîstan û Albaniya iqna bûne ku 
piştgiriyê bidin herema Kurdîstanê. 

Hegel ku da zanîn ku operasyona 
alikariyê hatiye destpêkirin û ji 
bo sewqiyata çekan ya li gel Iraq û 
Kurdistanê spasiyên xwe pêşkêşî van 
dewletan kir û wiha domkir, “Em 
hêvîdarin ku ev xebata ku hatiye 
despêkirin wê rê li ber piştgiriyeke 
mezin ya gele kurd vebike ku zirar û 
ziyanê ji DAIŞ’ê dîtine. Daxwaza raya 
giştî ya têkbirina DAIŞ’ê her ku diçe 
xurttir dibe. Emerîka bo piştgiriyê 
dixwaze bi hemû dostên xwe yên 
cîhanê re tevbigere û piştgiriya wan jî 
bigînê herêmê.” 

îran yekem dewlet e ku çek 
dane Kurdistanê 



Di şerê li dijî DAIŞ'ê de Pêşmerge dibe xwediyê çekên 
giran. Gelek dewletên rojava bo piştgiriya çekan a li gel 
Pêşmerge bi pêşengiya Emerîka destbi xebatan kir 



T i T /V /\ /\ /\-|/\ 

Weziren îngihz 
li Hewlêrê ne 


Hefta borî li Hewlêrê di nav 
kesên Barzanî qebûl kir de; Wezîrê 
Pêşketina Navnetewî yê Îngîlterê 
Justine Greening, Wezîrê Berpir- 
siyarê Rojhilata Navîn yê Îngîlterê 
Tobias Elliott û Sersefîrê Iraqê yê 
Îngîlterê Saymond Kols jî hebûn. 
Di hevdîtinê de heyeta îngîlîz diyar 
kir ku wan xwestiye neyîniya şer di 
cîh de bibînin û bo şiklê alîkariyê 
diyar bikin hatine Kurdistanê. 
Endemên heyetê gotin ku bi 
hevkariya welatên alîkarî dişînin, 
saziyên alîkariyê yên navnetewî 
û hukumeta navendî; alîkariyên 
tên wê li malbatên hewcedar bên 


belavkirin. Heyet destnîşan kir ku 
DAÎŞ ji bo ewlekariya hemû dinyayê 
xetere ye û divê hêzên navnetewî li 
hember vê xeterê helwestek hevbeş 
nîşan bidin. Barzanî di axaftina 
xwe ya qebûlkirina heyeta îngîlîz de 
bal kişand ser êş û azarên DAÎŞ’ê 
daye jiyandin û girîngiya alîkariya 
navnetewî bi bîr xist. Barzanî di 
derbarê ezdî, mesîhî û gelên din ên 
ji cîh û warên xwe bûne de got ku: 
"Li gor hêza xwe em ji wan re cîhê 
mayîn û xwarinê temîn dikin lê ji 
ber ku hejmara van kesan pire Hu- 
kumeta Kurdistanê tena serê xwe 
nikare bergirî bike. 


Li aliyê din serdanên fermî yên 
gelek welatan yên li gel Hewlêrê jî 
didomin. Di vê çarçoveyê de Wêzîrê 
Karên Dervê yê îranê Cevad Zarif hat 
Kurdistanê û li Selahaddîn, li Ofîsa 
Serokatiyê bi Barzanî re li hev rûnişt. 
Tê gotin ku îran hewil dide îddiaya 
ku îran piştgiriya komên çekdar yên 
radîkal dike pûç bike û tirs û fikarên 
Kurdistanê kêm bike. 

Piştî hevdîtinê, Barzanî û Zarif 
derketên pêşberî çapemeniyê û bersiv 
dan pirsên rojnamevanan. Barzanî 
wiha axivî, “Em xwedî wê îradeyê ne 
ku dikarin bêyî piştgiriya dewletên 
cîhanê jî DAIŞ’ê têk bibin. Lê belê 
bi piştgiriya çekî ya dewletên cûda 
pêşmerge serkeftineke mezin bidestx- 
ist. Pêşmerge wê operasyonên xwe 
bidomîne. Em dê bigîhijîn şerefa ku 
DAIŞ’ê li kurdistanê bi temamî ji holê 
rakin.” 

Barzanî ragihand ku ji hemû 
cîhanê daxwaza çekan kirine û îran jî 
yekem dewlete ku piştgiriya bi çekan 
kirî ye. 

Di civînê de Wezîrê îranê Zarif jî 
wiha got, “DAIŞ tenê ne ji bo Iraq û 
Sûriye, bo hemû cîhanê talûkeyeke. 
Divê dewletên cîhanê li dijî DAIŞ’ê 
bi dîqet têbikoşe.” Wekî din 
Zarif endîşeyên îranê yên di derbarê 
DAIŞ’ê de anîn ziman û diyarkir ku 
ewê piştgirî bidin peymana ku wê 
di pêşerojê de di navbera Hewlêr- 
Bexda’yê de bê îmzekirin. 

Zarif da zanîn ku ewê li Silêmaniye 
Serokkomarê berê yê îraqê û Serokê 
YNK’ê Celal Talabanî jî ziyaret bike û 
got, “Talabî dostê me yê berê ye. Ezê 
tenê ziyaretekê li gel wî bikim.” 

Wezîrê Karên Derve yê Nor- 
vecê: Ez ji bo piştgiriya Kurd- 
isatnê li vir im 

Di çarçeveya ziyaretên li gel Hew- 
lêrê Wezîrê Karên Derve yê Norvecê 
Barge Brende jî hat herêmê û bi 
Barzanî re hevdîtinek pêk anî. Piştî 
hevdîtina li Ofîsa Serokwezîriyê, 
Brende û Barzanî daxuyaniyek dan 
çapemeniyê. Brende diyarkir ku ew 
ji bo piştgiriya Kurdistanê hatine û 
ji Barzanî re got, “Hun li hemberî 
terorîzmê şer dikin. We hemû komên 
olî û etnik hembêz kirin. Em wek 
Norvecê dixwazin rêya hewayî 
bikarbînin da ku piştgiriya leşkeri jî 
bigîhînin we. Me hetanî niha bi qasî 
25 milyon dolar piştgirî gîhand Kurd- 
istan û Iraqê. Emê 10 milyon dolarên 
din jî piştgiriya we bikin. 

Barzanî jî ji bo Wezîrê Karê Dervê 
yê Norvecî wek bersiv wiha got, “Emê 
ji bo azadî, demokrasî û hevjiyînê 
israra xwe bidomînin. Em parastina 
kêmnetewên li Kurdistanê bo xwe 
wek wezîfeyekê dibînin. Piştgiriyên 

Almanya: Bê dengî bê ehleqî ye 


Berdevkê Wezareta Derve ya Almanyayê ; di derbarê 
alîkariya çekan de got ku, ew bi Tirkiyê re jî axivîne 
da ku alîkariya çekan bide Kurdistanê. Pirsa derbarê 
garantiya ku ev çek nekevin destên hêzên ku nayên 
xwestin de got ku: "Garantî tune lê kirin û rîsk girtin 
ji nekirina tu tiştek; him di warê ehlaqî û him di warê 
siyasî de baştir e." 

Schaefer diyar kir ku ji zûde bi RHK’ê re di nava 
pêwendiyan de ne û waha berdewam kir: "Pêşmerge 
bawerî dide me ku çekên em bidin wan, nedin tu kesî 



û li hember DAÎŞ bikar bînin." Schaefer destnîşan kir 
ku bi hevalbendên xwe NATO û Tirkiyê re jî di nav 
pêwendiyan de ne. 

Berdevkê Wezareta Parastinê ya Almanyayê Jens 
Flosdorff diyar kir ku hetanî çarşemê lîsteya çekên bên 
şandin amade dibe û di nava vê heftê de tehçîzatên 
leşkerî û alîkarî digîje herêmê. Flosdorff got ku dawiya 
hefteyê bi siyasetmederê alman re du berpirsiyarên 
leşkerî jî çûne Kurdistanêû bi berpirsiyarên kurd re 
hevdîtin kirine û vegeriyane. 



^ * 


elatên Ewropa yên di derbarê 
têkoşîna bi terorîzmê re bo me pir 
girîng in.” 


Şandeya Elman silava Merkel 
gîhand Barzanî 

Di vê navberê de Serokê Koma 
Partiya Yekitiya Demokratên Îsevî 
yên Elman (CDU) Volker Kauder jî bi 
şandeyê hat Hewlêrê. Wek tê zanîn 
CDU dixwaze ku çek ji bo Pêşmerge 
bêne şandin. Kauder jî bi Barzanî re 
hatin ba hev mijar nîqaş kirin. Di 
civîna li Ofîsa Serokatiyê ya li Sela- 
haddînê de Kauder, silavên Merkel 
gîhandin Barzanî û ji bo parastina 
êzdî û îseviyên li herêmê ew pîrozkir 
û spasiyên xwe pêşkêşî Kurdistaniyan 
kir. Kauder ragihand ku dê Elmanya 
di warê çek û pêwistiyên mexdûrên 
şer de piştgiriya Kurdistanê bike. 

Serokê Herêma Kurdistanê Mesûd 
Barzanî jî di hevdîtinê de anî zi- 
man ku piştgiriya Elmanyayê ya di 
dema şer de ji bo gelê Kurdistanê 


xwedî wateyeke girînge û dibe cihê 
moraleke mezin. Barzanî da zanîn ku 
ew naxwazin ku leşkerên Elmanyayê 
bikişînin nava şer û baweriya wî bi 
kabîliyeta Pêşmerge û gelê Kurdis- 
tanê ya şerkirinê temam e û spasiyên 
xwe bo Hukumeta Elman şandin. 


Patrîkên Rojhilata Navîn û 
Avrûpayê li Kurdistanê ne 

Di vê navberê de berpirsiyarên 
dêr û olan, bo rewşa mesîhiyên li 
Kurdistanê di cîh de bibînin ziyaretên 
xwe didomînin. Roja dûşemê heyeta 
patrîkên dêrên Rojhilata Navîn û 
Avrûpayê hatin Hewlêrê û Barzanî 
ziyaret kirin. 

Heyeta ku ji kardînalê dêra katolîk 
ya Maronî Mar Bişare Petrus El Rai, 
patrîkê dêra katolîkan ya Roamyê 
Grigirios Leham, patrîkê dêra ka- 
tolîk ya sûryaniyan Mar Egnatios, 
patrîkê dêra katolîk ya kildaniyan 
Marluis Sako, patrîkê dêra ortadoks 
ya sûryaniyan Mar 2. Efram Egnatios, 


patrîkê dêra rojhilat ya asûriyên 
Kurdistan û Rusyayê Metran Mar 
ishak û patrîkê dêra Eynkawayê 
Metran Bişar Werde pêk dihat ji bo 
alîkarî û parastina xirîstiyan û gelen- 
din yên ji ber şer reviyane ji Barzanî û 
gelê Kurdistanê sipasiyên xwe pêşkeş 
kirin. Endamê heyetê destnîşan kir 
ku: ’êş û azara ku DAÎŞ bûye sebep 
ji nêz ve dişopînin û divê alîkariya 
navnetewî bo Hukumeta Kurdistanê 
bê mezinkirin û berdewam bibe.’ 

Barzanî di serdana berpirsiyarên 
olî de got ku, serdana wan piştgirî ye 
bo gelê Kurdistanê û dê Kurdistan 
bibe cîhê aramiyê. Barzanî: "Dosten 
me yê mesîhî bila bi bawerbin ku emê 
terorîstan têk bibin û vê talanê raw- 
estînin. Mesîhî li warê xwe bimînin 
ji bo me hêz û moral e. Em bi vê hêz 
û moralê, bi hev re di nav aramiyê de 
bijîn." 


Nêçîrvan Barzanî bi Erdogan 
û Davutoglu re hevdîtin pêkanî 


Serokwezîrê Herêma Kurdistanê 
Nêçîrvan Barzanî jî çarşemê li Enqerê 
tevlî Kongreya Derasayî ya AKP'ê 
bû. Serokwezîr Barzanî û Berdevkê 
Hukumeta Herêmê Kurdistanê Sefîn 
Dizayî bi hev re tevlî kongrê bûn ku 
tê de serokê nû yê AKP'ê diyar bû. 

Barzanî di derbarê bûyerên li 
herêmê de bi serokwezîrê nû Ahmet 
Davutoglu û serokomarê nû Recep 
Tayip Erdogan re danûstandin 
pêkanîn. 


Ji Herêma Kurdistanê bersiva 
erênî bo Îbadî 

Di vê navberê de Herêma Kurdis- 
tanê, daxuyaniya Haydar el-îbadî ku 
gotibû dê daxwazên Hewlêrê piştî 
damezrandina hukumetê bide ber 
xwe bi avayekî erênî pêşwazî kir. Ji 
Tifaqa Kurdistanê ya li Parlemena 
Iraqê parlementer Şehvan Abdullah, 
diyarkiribû kû dê Îbadî daxwazên 
Hewlêrê piştî damezrandina huku- 
metê bixe rojevê û li ser nîqaşan bike. 


7 welatên din jî çek didin Pêşmerge 


Wezîrê Parastinê yê Emerîqa Chûck Hagel diyar kir ku 
ji bilî piştgiriya Emerîqa û hikûmeta navendî ya Iraqê, 

7 welatên din jî soz dane ku dê alîkariya çek û techîzatê 
bidin pêşmergeyên li Kurdistanê dijî DÎŞIyê têdikoşin. 

Hagel daxuyaniya nivîskî da û di daxuyaniyê de diyar kir 
ku her diçe hejmara mitefîk û şîrêkên wan ên ku piştgiriyê 
didin berxwedana Iraqê ya li dijî DAIŞ’ê û destnîşan kir 
ku ew ji bo vê yekê van dewletan pîroz dikin. 

Hagel, destnîşan kir ku du hefteyan borî ji bo hêzên 
kurd sewqî herêma Kurdistanê bikin di pêşengiya 
Emerîqa de dest bi xebatan kirin û wiha dewam kir: 



"Ji bilî piştgiriya Emerîqa û hikûmeta navendî ya Iraqê, 

7 welatên din jî teahûd kir ku dê alîkariya çek û techîzatê 
bidin pêşmergeyên li Kurdistanê têdikoşin." Hagel navê 
7 welatên ku dê alîkariyê bidin wiha rêz kir: Arnawûd, 
Kanada, Hirvatistan, Danîmarka, îtalya, Fransa û îngilistan. 
"Dê operasyon bi leztir bên kirin" 

Hagel diyar kir ku operasyonên ji bo alîkariya çek û 
techîzatê ji xwe dane destpêkirin û got ku ew bawer in di 
pêşerojê de alîkariya welatan jî zêdetir bibe. 

Hagel got: "Ji ber ku ev welat digel artêşa Emerîqa 
têdikoşin, spasiyên xwe pêşkêşî wan dikim." 

Ezdî li 


Mijdîn Memdûh 

L i Şengal û derdorên wê, bi 

sedhezaran êzdiyên ku ji warên 
xwe derketin û neçar man ku ji 
ber êrîşên DAIŞ’ê birevin û xwe bigi- 
hînin cihên ewle, li çaraliyên Kurd- 
istanê belav bûn. Piştî êrîşên DAIŞ’ê 
welatiyên êzdî piraniya wan derbasî 
Rojava û Başûr bûbûn. Bêşeke mezin 
derbasî Bakûr bûn û li konbajaran 
hatin bicîkirin. 

Tevî êzdiyan li Kurdistana Başûr 
hejmara penaberan nêzî du milyonan 
bû, nêzî sed hezar êzdî jî xwe spartin 
Rojava. Bi hezaran êzdiyên ku li 
çiyayên Şengalê asê mabûn jî qefle 
bi qefle derbasî Bakûr dibin. Yên 
ku pasaportên wan hene di deriyê 
Xabûrê re bi awayekî fermî hatin 
Tirkiye û li Silopya, Şirnex, Mêrdîn û 
Êlihê hatin bicîkirin. Di rojên dawîn 
de jî bi sedan zarok, jin, kal û pîrên 
êzdî di aliyê Roboskê û Qilaban û 
Êlkê re derbasî Başûr dibin. Ji ber 
ku amadekariyeke berbiçav nehatibû 
kirin konbajara Silopya tijî bû. Piştî 
vê bi sedan malbatên kurd jî xwe 
gîhandin hewara êzdiyan û her mal- 
batekê li gor derfetên xwe welatiyên 
êzdî birin malên xwe û niha li cem 
wan mêvan in. 

Ji aliyê Şaredariya Êlihê ve jî 
cihên ku hatibûn amadekirin dijî 
bûn û gelek malbatên êzdî liv ir jî li 
gel malbatên kurd têne hewandin. 

Li Nisêbîn û çend navçeyên din ên 
Mêrdînê jî konbajar hatin vekirin û bi 
sedan êzdî li wir têne hewandin. Hat 
ragihandin ku li navenda Mêrdînê jî 
niha konbajarekî nû tê amadekirin. 

Di vê navberê de gundiyên êzdî û 
sûryanî yên li dora Hezex, Midyad, 
Cizîr, Nisêbîn û Mêrdînê jî malên 
xwe û gundên xwe bi tevahî ji êzdiyên 
penaber re vekirin. Tê gotin ku hemû 
gundên êzdî sûryaniyan niha tije 
bûne. 

Di navbera 700-900’î de jinên 
êzdî di destê DAIŞ’ê de ne 

Piştî êrîşên DAIŞ’ê ku bi hezaran 
kes hat kuştin, hejmareke mezin jî 
dîl hatibûn girtin. li gor agahiyan 
di destê DAIŞ’ê de nihe di navbera 
700 - 900 ’î de jinên êzdî di destê wan 
de ne. Li aliyê din bi hejmareke zêde 
zarokên êzdî jî di destê DAIŞ’ê de 
ne. Tê gotin ku jinên êzî li welatên 
ereban têne firotin û zarok jî bo 
şerkirinê têne perwerdekirin û bi 
zorê li qadên şer têne girtin. 

Ji ber ku li heremê şer didome û 
bi tu awayî îstatîstîk û agahiyên zelal 
nayên bidestxistin encama êrîşan 
jî raset rast nayê zanîn. Herwiha 
Neteweyên Yekbûyî (BM) bo êzdyan 
elerma jenosîdê da û xwest ku her 


benda alîkariyê ne 




dewlet bil ez alîkari û piştgiriya êzdi- 
yan bike. 

Herwekî din rêxistin û saziyên 
êzdiyan yên li Ewropa jî di nava xebat 
û tevdanên girîng de ne. Federesyona 
Ezdiyên li Ewropa (FEK) û saziyên 
din bi şandeyên fireh, bi siyasetme- 
dar û rayedarên Ewropa re dicivin û 
piştgiriyê dixwazin. 

Divê NY meseleyê wek jenosîd 
binavbike 

Cemîl Serhan, 

Serokê Federasyo- 
na Êzdiyan yê berê 
ku naha jî nûnerê 
federasyonê ye 
û maderatorê 
televizyonê Çira 
ye di derheqê van 
xebatan de agahî 
dan me. Li gor 
agahiyên ku Ser- 
han dan, navenda 
Şengalê niha di 
destê DAIŞ’ê de ye 
û li gelek gundan 
jî pevçûn didomin. 

Serhan wiha axivî: 

Di warê 


xwedîderketina Şengalê de beriya 
çend rojan Konferansa Yekîtiya 
Civanên Şengal li Elmanya hate 
lidarxistin. Evkonferans bi taybetî ji 
bo xwedîderketina koçberên Şengalê 
bû. Di heman demê de piştgiriya 
HPG’ê hat kirin ku li kêleka wan cîhê 
xwe girtî ye. Federasyon û komeleyên 
êzdiyan di nav hewldanek xurt de 
ne; hem di warê dîplomasiyê de 
hem di warê madî û manevî de. Di 
warê dîplomasiyê de hewl tê dayîn 
ku bikevin bin 
parastina Netewên 
Yekbûyî û UNESCO 
alîkarî bide. Vê heftê 
parêzerên êzdî dosy- 
ayek amadekirine 
ku bidin NY’ê. Em 
dixwazin ku ew 
kiryar ji aliyê NY’ê 
ve wekjenosîd bê 
naskirin. 

Xetaji çiyayê ^ 
Şerefdînê hetanî 
Rebîe ku ji alî YPG’ê 
ve tê parastin hêjî 
tê parastin. DAÎŞ 
dixwaze derbasî 
çiyê bubi lê heval û 



Hêzên Berxwedana Şengalê pêşiya 
wan digrin. Bi vê berxwedanê DAÎŞ 
hinekî xwe paş de dikşîne û nikare êdî 
bi rehetî êrîşke. Hêzên Berxwedana 
Şengalê êdî êrîş dibin ser navenda 
Şengalê bo ji destê DAÎŞ’ê derxin. 


Li Başûr neheqî têne kirin 

Li Bakûr û Rojava nêzikiyek gel 
heye lê bi taybetî li hêla Başûr ji hêla 
KDP’ê ve astengî tê derxistin. Diya- 
loga me bi Mala Barzanî re çêbû û hat 
gotin li ser êzdiyan ji xwe zilm heye 
hûn jî nepelçiqînin. We ji xwe alîkarî 
neda û ji îro pê ve alîkarî nedin, lê qe 
nebe nepelçiqînin. Li hember ewqas 
astengiyên li pêşber Rojava dîsa jî 
ji êzdiyan xwedî derdikevin. Hin 
êzdiyan jî xwe gîhand Qada Parastina 
Medya di bin ewlehiya gerîla de bi cîh 
bûne. Rewşa wan li wir baş e. 

Hin êzdî û welatparêzên me li Zaxo 
meş li dar xistine KDP êrîşî wan 
kiriye. Mafê te ye ku tu raya giştî 
agahdar bikî, ne heqê kesî ye ku pêşî 
li vê bigire. Me bi rêya diyalogê xwest 
wan agahdar bikin û bawerim êdî 
karekî bi vî rengî çênebe. Li Şengalê 
çend gund hene ku qasî sed malbat 
tê de mane; ne dikarin derkevin ne jî 
dikarin xwe li wir biparêzin. YPG û 
Hêzên Berxwedana Şengalê li gel wan 
in lê bê derfet in. Rewşa wan li wir ne 
baş e. 

Eşîrên ereb ên başbin wek eşîra 
Şemar, wekê komelê îslamî, KNK se: 
lêdan kirine û di nava hewldanek de 
ne. Tê xwestin ku wan jinan teslîmî 
malbata wan bikin. Me bi serokê eşîra 
li çiyayê şengalê re pêwendî danî lê 
wan jî nikaribûn ku hejmareke şênber 
bidin. Di navbera 700 û çoo’dî de 
jin hatine revandin. Hefta bê gund 
bi gund çend jin hene hejmar wan bê 
diyarkirin. Nêzikî 3 hezar zarokê te- 
men biçûk di destê wan de ne. Ji ber 
ku hîn di bin şokê de ne nikarin zêde 
tiştekî bibêjin. 


15 hezar êzdî li Çiyayê Şengalê 
ne 

Niha li çiyayê Şengalê 15 hezar ezdî 
dimînin û xwe diparêzin. Piraniya 
wan derketin derveyî welat û Bakûr, 
Rojava û Başûr. Niha li çiya çend 
erşîr hene, dibên hetanî ewlekarî 
nayê danîn em ji çiya danakevin 
û emê berxwedana xwe li hember 
çeteyan bidomînin. Niha ji Evropa û 
ji Kurdistanê alîkarî diçe ji bo wan. 


Navenda Şengalê di destê 
DAIŞ’ê de ye 

Navçe niha di destê DAÎŞ’ê de ye. 
Heta niha çar gund ji DAÎŞ’ê hatine 
rizgarkirin. Di xeta Telfer û Rebîe de 
çend malbat mane û nikarin ji wir 
derkevin, rê li wan hatine birîn. 

Piştgiriya hikûmeta nû 


Şertên kurdan bo Bexdayê 


CU 

\ H 
& " 


S erokê Herêma Kurdistanê 
Nêçirvan Barzanî, wezîr û 
siyasetmedarên kurd bi ama- 
debûna parlamenterên kurd yên di 
Palamentoya îraqê civînek pêk anîn. 
Di civînê de mijarên guftûgokirina 
Hevpeymaniya Nîştîmanî ya Kurd û 
Serokwezîrê raspardî ya Iraqê yê nû 
Heyder Ebadî û aliyên peywendîdar 
hete gotûbêjkirin. 

Li gor nûçeya di malpera fermî 
ya Hikûmeta Herêma Kurdistanê 
de hatiye weşandin, roja dûşemê li 
Hewlêrê bi tevlêbûna hemû partî û 
aliyên siyasî yên Herema Kurdistanê 
li ser şert û mercên piştgirî dayîna 
hikûmeta nû ya Bexda’yê civînek 
berfireh hat lidarxisitin. 

Di encama civînê de şert û mercên 
Herema Kurdistanê hatin nîqaşkirin 
û bi raporekê ji raya giştî re hatine 
diyarkirin. Li gor raporê, di civînê 
de şanda Kurdistanî diyar kir ku 
ew pabendin bi daxwaz û şertên 
erêma Kurdistanê yên ku heta niha 
ji hikûmeta Bedayê dikin. Her wiha 
nûnerên kurd baîkişand ser wê yekê 
ku divê Hevpeymaniya Nîştîmanî bi 
hestyarî û gelek bi serkeftî danustan- 
dinan li gel Serokwezîrê rasipartî 
yê nû yê iraqê Heyder Ebadî encam 
bide û bingeheke erênî li gel nûnerên 
Sûnne saz bikin. 

Di nav rapora nûnerên kurd de 
balkişandine ser wê yekê ku di dema 
guftûgoyan de divê daxwazên kurdan 
û pirsgirêk bi hevre bêne destnîşan 
kirin. Ji ber ku ne gengaze jî ji hev 
bêne veqetandin. Mijara serekî ew 
e ku pêwîste tekez li ser bê kirin, 
divê daxwaz ji Bexdayê bê kirin ku 
maddeyên di destûrê de hatine diyar 
kirin pêk bîne û pabendê destûrê 
be. Her weha, çalakkirina pêvajoya 
demokrasiyê û çespandina nirx û bi- 
hayên hemwelatîbûn û jiyana hevbeş 
û aştiyane ya civakî û nîştîmanî û 
amadekirina hêzên leşkerî yên netewî 
ji bo jinav birina terora DAIŞ’ê, weke 



Li gor vê civînê daxwazên din ên kurdan bi vê awayî hatine rêz kirin: 

Divê bûtçeya Herêma Kurdistanê û mûçeyên karmendan yên ji aliyê hikûmeta îraqê ve hatine 
ragirtin bêne dayîn. (Ku eve 7 mehe hatine ragirtin) Divê ji bo pêwîstiyên koçber û penaberan 
bûtçeyeke nû bê diyar kirin û ji bo pêdiviyên wan yê mirovî bêne dabînkirin. 


mijarên din hatine diyar kirin. 

Di civîna nûnerên kurd de gehiştine 
wê biryarê ku ji hikûmeta Bexdayê re 
bê goti, pêwîste di pêvajoya guhertinê 
de dest ji ferasetên regez û bingehên 
teng, ango mezheparêzî yên teng 
bêne berdan. Ji ber ku ev feraset dibe 
sedema wê yekê ku destûr bê bin- 
pêkirin, asayîş û ewlekarî birûxwe, û 
alî xwe ji pêvajoya siyasî vekêşin. Ji 
xwe heger hikûmeta nû vê ferasetê 
neguhere û her wiha di nevbera 
aliyan de peymaneke bi garantî nebe, 
astengî dikevê ber rêkkeftinan û me- 
tirsiya têkçûna hewlên ji bo rizgarki- 
rina welat berdewam dibe. 

Di raporê de hatiye gotin ku 


nûnerên kurd di wê baweriyê de ne 
ku bi cîhkirina destûr û prensîbên 
demokrasiyê, ji her demê zêdetir ji 
bo iraqiyan pêwîsttire. Li gel vê yekê, 
pirsgirêkên din ên weke ambargoya 
aborî ya li ser Herêma Kurdistanê, 
birîna bûtçe, mûçeyên hemwelatiyên 
Herêma Kurdistanê û hewldana ji 
bo lawazkirina hewlên leşkerî yên 
Pêşmerge berdewam dikin. Divê 
hikûmeta nû ya iraqê di serî de hewl 
bide ku van pirsgirêkan ji holê rabike. 

Nûnerên kurd, daxwazên kurdan 
weke pakêtekê amade kirin û diyar 
kirin ku divê nûnerên kurd yên li 
Bexdayê vê bernameyê di çarçêw- 
eya demokrasî û destûrê de, li gel 


hikûmeta nû û aliyên din gotubêj 
bike û bike bernameya pêşiya 
hikûmetê. 

Li gor vê civînê daxwazên din ên 
kurdan bi vê awayî hatine rêz kirin: 

Divê bûtçeya Herêma Kurdistanê 
û mûçeyên karmendan yên ji aliyê 
hikûmeta iraqê ve hatine ragirtin 
bêne dayîn. (Ku eve 7 mehe hatine 
ragirtin) 

Divê ji bo pêwîstiyên koçber û pe- 
naberan bûtçeyeke nû bê diyar kirin 
û ji bo pêdiviyên wan yê mirovî bêne 
dabînkirin. 

Bi her awayî pişgiriya leşkerî bidin 
hêzên Pêşmerge û desteka tekoşîna li 
dijî DAÎŞ'ê bikin. 


Mamosteyên kurdî xwandelcarên xwe dixwazin! 


Berendamên mamostetiya kurdî ku ji Zanîngeha 
Mêrdîn Artukluyê Enstîtûya Zimanên Zindî Beşa 
Kurdolojiyê mezun bûne bo di dibistana navîn de 
dersên hilbijarî bidin û tayîna wan derkeve, ketin gi- 
reva birçîbûnê. Platforma Mamosteyên Kurdî(PMK) 
li pêşiya Zanîngeha Artukluyê bi kurdî û tirkî dax- 
wuyanî dan. 

Li ser navê platformê Mutlu Can di daxwuyaniyê 
de got ku zimanê kurdî bi salane bingeha hebûna 
netewa kurd e. Can got ku li Kurdistanê zarokên 
kurd rastî bişaftinê tên û gotinên xwe waha berde- 
wam kir: "Li 'welat' ku sala nû ya perwerdeyê dest 



pê dike, em hêvî dikin ku perwerdeya bi zimanê 
zikmakî her di rojevê de be. Ji ber vê em mijara 
tayînkirina mamosteyên kurdî ji mijara zimanê 
zikmakî cihê dibînin." Can wek mamosteyên kurdî, 
bi zimanê kurdî perwerde û cîhgirtina azadiya 
zimanê zikmakî di yasayê de daxwaz kir ku bixin 
bin garantiyê. Can: "Hetanî ku derbasê pergela 
perwerdeya bi zimanê zikamkî bibin em dersa 
hilbijarî di polên 6 . 7 . û 8 . wek formûlek dibînin. 

Ji ber vê dersa kurdî girîng dibînin. Netayînkirina 
Mamosteyên kurdî bo vê dersê bidin di nîşandayîn 
ku samîmî nînin." 

Roşan Lezgîn 


E debîyatê ziwanêk çiqas xurt bo, 
çiqas averşîyaye bo qîymetê ê 
ziwanî zî hende zêde yo. Sey 
nimûneyî, prestîjê fariskî bingeyê xo 
edebîyat ra gêno. Şahnameyê Fird- 
ewsî (940-1020) ke 60 hezarî beytan 
ra yeno meydan, ancî eseranê Sadîyê 
Şîrazî (1193-1292), eseranê Hafizê 
Şîrazî (1317-1390) kerd ke fariskî 
bibo wayîrê prestîjêkê berzî. Sayeyê 
nê edebîyatê xurtî yê fariskî ra yo ke 
qiseykerdoxê fariskî hende pê îftîxar 
kenê. Miletanê bînan ra gelek edîban 
sirf seba ke edebîyatê fariskî bi zi- 
wanê orîjînal biwanê fariskî musayê. 

Edebîyat, mîyanê komelî de 
hafiza û zanayîşêko kolektîf ano 
meydan. Edebîyat keno ke milet, yanî 
qiseykerdoxê ê ziwanî bala xo bidê xo 
ser, xo bişinasnê, tarîxê xo bişinasnê, 
nasnameyê xo yê milî muşexes bikerê 
û eslê xo wa girêdaye bimanê. 

Edebîyatê kilasîk yê kurdkî seserra 
heştine de bi hewramkî û lurkî dest 
pêkeno. Yanî tîya ra 1200 serrî verê 
cû bi kurdkîya hewramkî û lurkî 
edebîyat virazîyayo. Behlulê Mahî, 
Babe Raxê Hemzanî, Babe Xatemê 
Loristanî, Babe Serhengê Dewdanî, 
Babe Gerçekê Hewramî û Babe 
Tahirê Uryan (935-1010) destpêkê 
edebîyatê kilasîkî yê kurdan ê. 

Edebîyatê kilasîk yê kurmanckî Elî 
Herîrî (1009-1077) ra dest pêkeno. 

Elî Herîrî yew şîîra xo de vano: 

Çavê li rojê bîne kom 
Camê mey anî ji bo m’ 

Emir kir, lazim vexwom 
Mestî ji min jarî dikin 
Letafet û zerafeto ke na şîîra Herîrî 
de yo, hetê krîteranê edebî ra tu 
şîîrêka başe yê miletanê bînan ra ke- 
mêr nîyo. Yanî tîya ra hezar serrî verê 
cû lehçeya kurmanckî bi edebîyatî 
aşna bîya; weşik, nazik û terbîye bîya. 

Hetê fikrê neteweperwerîya kurdî 
ra zî edebîyatê kurmanckî rewna ra 
xo hesîyayo. Melayê Cizîrî (1566- 
1640)vano: 

Ger lu’lu’e mensûrî ji nezmê 
tu dixwazî 

Wer şi’rê Melê bîn, te bi Şîrazî 
çi hacet? 

Tîya de, neke tena Cizîrî Şîrazî 
reyde reqabet keno, eynî wext de 
lehçeya kurmanckî fariskî reyde reqa- 
bet kena. Ancî Ehmedê Xanî (1651- 
1707), gama ke behsê sedemê nuştişê 
şaheserê xo “Mem û Zîne” keno vano: 
Da xelk nebêjitin ekrad 
Bêmarîfet in, bêesl û binyad 
Enwaê millet xwedankitêb in 
Kurmanc tenê di bêhesêb in 
Yanî tîya ra 350 serrî verê cû kurd- 
îya kurmancî de bi nezm, bi ziwanê 
şîîre, bi ziwanêko estetîk nê fikrê milî 
pêameyê û mîyanê kurdan ra vila 
bîyê. 

Mîyanê lehçeyanê kurdkî de hetê 
edebîyatî ra dîyalekta tewr dewle- 
mende kurmanckî ya. Hezar serrî 




Wêje^ 

millet 


Milet yan zî grûbê ke îqtîdar ra bêpar ê, û ziwanê înan 
wayîrê tu statuyêk nîyo, eşkenê ziwanê xo bi edebîyatî 
zinde bikerê, bikerê wayîrê prestîjî. Kirdkî nika bi 
edebîyatî wazena vera lehçeyanê kurdkî yê sey kurmanckî 
û sorankî de prestîjê xo berz bikero û mîyanê nasnameya 
milî ya kurdan de cayê xo muşexes bikero. 



ra ver dest pêkerdo hetanî ewro bi 
seyan şaîrê xurtî, edîbê namdarî 
yê kurmanckî vejîyayê. Dengbêjan 
û qesîdebêjan şaîranê kurmanckî 
ra feyz girewto; şîîrê înan biveng 
mîyanê şarî de vatê. Mesela, şîîrê 
Feqîyê Teyran (1590-1660) çar sey 
serrî ra vêşêr o ke mîyanê kurdan de 
vajîyenê. Meselaya “Zembîlfroş”î ke 
vanê dewrê Merwanîyan (959-1085) 
de Farqîn de qewimîyaya, o wext ra 
nat mîyanê şarî de hem bi hawayê 
qiseykerdişî hem zî sey muzîkî er- 
baneyî reyde ameya vatiş. 



Şîîra 

kurmanckî 
de Cîgerxwîn 
(1903-1984) ruhê 
neteweperwerîya 
kurdî yo. Şîîra “Kîn e 
em?” de hem ruhê milî 
yê kurdan muşexes keno 
hem zî nê ruhî fîneno 
hereket. 

Hetî edebîyatê klasîkî ra gama ke 
ma kirdkî û lehçeyanê bînan yê kur- 
dan muqayese kenê, kirdkî çîyêk çin 
o. Eke ma zor bidin sînorê edebîyatî 


û mewlidan zî edebîyat ra bihesibnin, 
ma nusîyayîşê mewlidanê kirdkî û 
kurmanckî muqayese bikin zî ancî 
ferq nêkeno. Mesela, mîyanê nuştoxê 
Mewlîdê Kurmancî Mela Husênê Bat- 
eyî (1417-1491) û nuştoxê Mewlîdê 
Kirdî Ehmedê Xasî (1867-1951) de 
450 serrî wext esto. 

Ma hetê edebîyatê nesrî ra zî mîy- 
anê kirdkî û kurmanckî de da-hewtay 
serrî ferq esto. Eke ma “Mem û Zîn”a 
Mela Mehmûdê Bayezîdî (1797-1867) 
ke 1856 de nusîyaya sey destpêkê 
hîkayeya kurmanckî nêhesibnin, ma 
hîkayeya Fuad Temoyî “Şewêş” ke 
1913 de Rojî Kurd de weşanîyaya û 
hîkayeya Malmîsanijî “Engiştê Kejê” 
ke 1980 de Tîrêj de weşanîyaya esas 
bigîrin, mîyan de nezdîyê 70 serrî 
wext esto. 

Romanê tewr verên yê kurdan 
“Şivanê Kurmanca” 1935 de bi kur- 
manckî weşanîyayo. La romanê 
yewin yê kirdkî “Kilama Pepûgî” 
serra 2000Î de weşanîya. Mîyan de 
65 serrî wext esto. Hetê çendînîye 
ra zî ferq zaf o. Lehçeya kurmanckî 
de ewro bi seyan romanî estê la 
kirdkî de tena şeş hebî estê. Ê zî hetê 
krîteranê romanî ra bi hawayêko cidî 
problemin ê! 

Hetê govar û rojnameyan ra zî zaf 
wext esto. Hûmara verêne yê roj- 
nameyê Kurdistanî bi kurmanckî 22 
nîsane 1898 de weşanîya. Rojnameyê 
safî bi kirdkî Newepel 15 adare 2011 
de dest bi weşanî kerd. Mîyan de 113 
serrî zeman esto. Govara Hawarî ke 
averşîyayîşê edebîyatê kurmanckî 
de cayêko zaf muhîm gêna, hûmara 
verêne 15 gulane 1932 de weşanîyaya 
Govara safî kirdkî Vate 1997 de 
weşanîya. 

Axir ma kamcîn hetî ra 1 
bidin edebîyatê lehçeyar 
ser, kirdkî erey kewta. Şedeme xo çi 
yo? Mi gore yew cewabê xo esto. La 
nê ereykewtişî de zereyêk sucê kur- 
mancan yan kurmanckî 
çin o. 

Milet yan zî grûbê 
ke îqtîdar ra bêpar 
ê, û ziwanê 
înan wayîrê tu 
statuyêk nîyo, 
eşkenê ziwanê 
xo bi ede- 
bîyatî zinde 
bikerê, bik- 
erê wayîrê 
prestîjî. 
Kirdkî nika 
bi edebîyatî 
wazena vera 
lehçeyanê kurdkî 
yê sey kurmanckî 
û sorankî de 
prestîjê xo berz 
bikero û mîyanê 

nasnameya milî ya kurdan de cayê xo 
muşexes bikero. Kirdkî, esas wazena 
vera asîmîlasyonê neteweya serdeste 
de xo ver bido. 




r 

eereno 


M. Emîn Kaçan 


emê ma (Çemê Sarûme), ser- 
çimeyanê xo zozananê koyanê 
r mîyanê Licê û Dara Hênî ra 
gêr&io. Nê serçimeyî; Mergê Axa 
(Textê Xatûna), Kineke, Layê Arêya, 
Hênîyo Awin, Layê Gozêre û dormeyê 
nê cayan. Na mintiqa, mintiqaya 
qezaya Darê Hênî ya. 

Çemê Sarûme binê dewa Rîzî de, 
nabênê dewa Pêçarî û dewa Gomagî 
de keweno sînorê qezayanê Licê û 
Pasûrî. Xora sînorê Licê û Pasûrî pêro 
bi nê çemî yeno viraştiş. No sînor, 
sînorêko tebîî yo û dorê binê Gelîyê 
Godernê de qedîyeno. Çemê Sarûme 
zî etîya de keweno mîyanê Çemê 
Pasûrî û Çemê Şekira. Uca ra zî reseno 
Çemê Batmanî û şino Çemê Dîcle ser. 

Nameyê tayê cinsê maseyan ke 
Çemê Sarûme de estbî, nê yê: donik 
(n), firsind (n), herok (n), marmase 
(n), maseyo qoçin (n), şêrdeke (m), 
tîre (m), zembûrî (n), zerdik (n) 

Nê serranê peyînan de çeman ser o 
zaf awbendî virazîyayê. Dêsê awben- 
dan zî xora yeno zanayîş ke zaf berz 
yeno viraştiş. Seba ke dêsê awbendan 
zî berz o, maseyî nêeşkenê tera şêrê- 
bêrê. Şîyayiş û amayîşê maseyan 
qut beno. Gava ke şîyayîş û amayîşê 
maseyan qut bibo muwazenyêko 


Terteleyê 
maseyanê 
çemê ma 


muhîm xerepîyeno. Çimkî tayê cinsê 
maseyan zî zey zafê heywananê bînan 
demserranê wesarî û payîzî de ebûr 
(koçerîye) kenê. Hakanê xo peynîyê 
wesarî de cêrê çeman ra zafêr corê 
çeman de kenê. Gava wextê koçerîye 
de yenê verê awbendî nêeşkenê tera 
derbasê corî bibê. Yan mirenê yan zî 
ê çeman terk kenê. Nê maseyan ra 
şêrdeke, maseyo koçin û marmase 
maseyê çemê ma yê tewr muhîm ê. 
Merdimê ke ê doran de cuyayê nê 
maseyan weş şinasnenê. La eyro hema 


hema nê maseyî çemê ma ra darîyayê 
we. Çîyo bîn zî, gava şîyayîş û amayîşê 
maseyan qedîya corê awbendî de zî 
masey benê kemî. La mintiqaya ke 
bênetarê di awbendan de maneno, 
xora demêko kilm de maseyî uca ra 
hêdî-hêdî qedîyenê. 

Bi awbendan neke tenî qetlê 
maseyan, qetlê tebîetî zî qetlê tarîxî zî 
beno. Ma vaj no qetl pê destê dewlete 
beno. La eyro no tertele bi destê şarê a 
hereme zî yeno kerdiş. Bi jeneratoran, 
yanî bi elektrîkî... 


Gava elektrîk erzenê çem, çem de çi 
maseyî bibê, pîl-werdi pêro mirenê. 
Maseyê ke elektrîk biwerê û nêmirê 
zî hakê ke pîzeyê înan de estê, pûç 
benê. Xora kes nêvano no dem demê 
hakkerdişê maseyan o, no dem demê 
seydkerdişê maseyan nîyo, ma çiyo 
nebaş û xetere kenê, çiyêko anîn 
çinî yo. Kes nêvano pîl-werdi, ma 
nê maseyan kişenê, go maseyê çemî 
biqedîyê. Vanê qey maseyê çemî her 
serre bi xo ezman varanê. Ne tenî 
maseyî, çem de çi heywanî estê (mar, 
reqe-kesaya awîye, kermikî, beq) pêro 
mirenê. 

Çiyê terteleyê bînî zî dînamît ê. 

Cayê ke golê xorinî estê, pêro yenê 
dînamîtkerdiş. Xora cayo xorin, cayê 
maseyanê pîlan o. Gava dînamîtî binê 
gole de teqenê, bine gole de çi maseyî 
bibê zarê goşê înan teqeno û mirenê. 
Loma maseyê pîlî û pîrî golanê çemî 
ra qedîyenê. Eyro ê maseyî çem de nê- 
mendê, kok û ristimê înan wuşto we. 
Mesela, maseyo zembûrî nika çemê 
ma de çin yo. Tûtîtîyê mi de, mi bi xo 
maseyê zembûrî depiştê. Goştê înan 
zey goştê verrekan bi. 

Ez çiqas şina dewe, nê halî vînena, 
kile û adir konê ra zerrê min. Ma vaj 
se? Ma vaj “Hewar!” zî, yew vengê 
ma nêeşnaweno? Homa peynîyê ma 
açarno xêrî ser. 

Tatwan: 


Bajarê dilê golê 


Welat Baz 

B ajarê Tatwanê, ku wek 

navçeyekî bi Bedlîsê ve girê- 
dayî ye, li Başûrê keviya Gola 
Wanê hatiye avakirin. Tatwan 26 km 
dûrî Bedlîsê ye. Rêya Wan û Agirî ji 
ser Tatwanê derbas dibe. Rêya hesin 
ku Kurdistanê bi îran û Qafqasan 
ve girêdide jî ji Tatwanê li ser golê 
derbas dibe. 

Tatwan di nav hêlîlarên 41 û 43 û 
di nav hêlîpanên 37 û 38‘an de cîh 
digre. Pîvana xaka Tatwanê 1235 km 2 
ye. Nêzî hemû xaka bajêr ji çiyayan 
pêk tê. 

Bajarê Tatwanê ji başûr ve cîranê 
Bedlîs û Xîzanê, ji Rojhilat ve cîranê 
Reşadiye, ji Rojava ve cîranê Norşîn 
û ji Bakûr ve jî cîranê Xelatê ye. Dû 
xopan, 42 gund û gelek komik bi 
bajêr ve girêdayîne. 

Tatwan li gor sîstema rêvebiriyê 
navçe ya Bedlîsê ye. Şêniya Tatwanê 
tevî gundan ji nêzî sed û pencî hezarî 
ye. Ji ber sedemên aborî û di salên 
dawîn de jî ji ber sedemên şer bi 
hezaran Tatwaniyan koçî metropolên 
Tirkiyê û Ewropayê kirin. 

Niştecihên bajêr ji bilî çend 
malbatên karmendên dewletê tev 
kurd in. Kurdên Tatwanê bi Zarava 
Kurmancî xeber didin û ji Mezheba 
Sunî ne. 

Gola Wanê 

Gola Wanê, bi gotina ozanan, 
dilê Kurdistanê, çavkaniya jiyana 
şaristaniyan e. Ev xemla gerdena 
Medya wek yaqûdeke şîn li sînga 
Mezopotamya yê. 

Gola Wanê, li Kurdistan û li Rojhi- 
lata Navîn bi mezinahiya xwe piştî 
Gola Urmiyê ya dûyem e. Gol 3764 
kîlometreqre fireh e û ji deryayê 
1650 metre bilind e. Di ava golê de 
qlor, sulfat û karbonat heye. Nîsbeta 
xweya ava golê de ji hezarî 210 e. Ev 
nîsbet ji ava deryayê şeş kat zêdetir e. 
Di nav gel de, navekî golê jî ,gola bi- 
soda’ ye. Ev nav ji sodyum qarbonat a 
ava golê tê. 

Li Gola Wanê bi navên Axtamara, 
Çarpanax, Girava Teyran û Girava 


Bajarê Tatwanê wek pirekî jêr û jora 
Kurdistanê bihevra girêdide. Ji ber ku li ser 
rêyên bazirganiyê hatiye damezirandin, ji 
demên kevn vir ve, bûye deverekî rûniştvaniyê. 



Adir çar girav hene. 

Gola Wanê ji ber ku bi soda ye, di 
warê jiyana biyolojîkî de ziwa ye. Li 
golê tenê masiyên bi navê kefalê încî 
û gogort dijîn. Ji vî cûrê masiyan 
xavyar jî dertê. Masî dema hêkber- 
danê, di mehên avrêl û tîrmehê de li 
cîhên ku çem û gol digîjin hev de tên 
girtin. Qismekî van masiyan li bajêr, 
qismekî jî li bajarên derûdorê tên 
firotan. 

Di salên dawîn de ava golê her diçe 
bilind dibe. Di sala 199/an de ku av 
bilindbû bajêr, gund û rêyên keviyan 
da ber xwe. Gelek ax hîn jî di bin avê 


de ye. Gol ji sedemên xwezayî û ji 
ber barana zêde radibe. Li Tatwanê 
jî ji ber bilindbûna sewiya avê gelek 
xanî û lîmana ferîbotan di bin avê de 
maye. 

Tatwan cêwîka Gola Wanê ye. Li 
ser Gola Wanê di nav Tatwan û Wanê 
de seferên ferîbotê tên kirin. Di wan 
seferan de hem bar û hem jî rêwî tên 
birin û anîn. Di salên berê de, herroj 
çar ferîbotan di navbera Tatwan û 
Wanê de seferan dikirin. Ferîbotên 
ku ji bo îranê bar dibirin, qatarên 
trênan jî dibin û tînîn. Ji sedemê 
şer ku potansiyela bazirganiyê ket, 


ferîbotên golê jî dirizin. 

Berî 1990’an her sal bi hezaran 
tûrîst dihatin Wanê û serdana vê 
newazeyê dikirin. Piştî ku şerê çek- 
darî destpêkir lingên mêvanên biyanî 
jî ji heremê qut bû. Di salên dawîn de 
otel û tesîsên tûrîstîk ê Tatwanê ku li 
keviyên Gola Wanê hatine avakirin, 
cardin şên bûne. 

Gola Nemrûd 

Bi qasî Gola Wanê, çiya û Gola 
Nemrûdê jî remza bajarê Tatwanê 
ye. Li xaka Tatwanê noqta herî bilind 
Çiyayê Nemrûd e ku 3 hezar û 3 me- 
tre bilind e. Nemrûd 24 km li bakûrê 
Tatwanê dikeve. 

Çiya wolqanekî tefandiye. Teqîna 
dawîn di sala I44i’an de pêk hatiye. 
Padîşahên dema antîk, lûtkeyên 
Nemrûdê wek zozanan bikaranîne. 
Beguman delaliya Çiyayê Nemrûdê, 
golên ser vî çiyayî ne. Gol di devê 
qratera lûtkeyên çiya de peyda 
û 10 km 2 fireh e. Di gola Nemrude 
de masiyên wek kefal û sazan peyda 
dibin. 



Aborî 

Xaka Tatwanê ji alî madenên 
binerdê ve dewlemend e. Li gor 
lêkolînên zanistî li nêzî navenda bajêr 
çavkaniyên perlît û kevirê sunger 
heye. Dîsa li seranserê Tatwanê 
avgerm û avên mîneralî hene. 

Ji ber tunebûna kiştûkal û sanay- 
iyê, Tatwan di warê aborî de xizan 
mayê. Ji ber kêmbûna zewiyên 
kiştûkalê û taybetiyên erdnîgara 
Tatwanê ajalvanî pêşde çûye. Giya û 
mexerên çiyayên Tatwanê ji xwedîki- 
rina keriyan gelek baş e. Ji ber vê 
yekê gundî û hin malbatên bajarî jî 
pez xwedî dikin. 

Nav 

Çîroka navê Tatwanê heta b.z diçe. 
Di çavkaniyên Ûrartoyan de navê 
bajêr wek ‘Tûx’ derbas dibe. 

Bajarê Tatwanê di salên 1879’an 
de wek gundekî biçûk bûye. Piştî 
Şerê Cîhanê yê Yekem di sala 1918’an 
de wek xopanekî, di sala 1936’an 

Jiyana gundiyên Nemrûdê 


Li gundên Tatwanê, ku di nav keviyên Gola Wanê 
û quntarên Nemrûd de cîh digrin xizaniya însanan 
û dewlemendiya xwezayê wek dû nakokiyên di milê 
hevûdû de direqisin. 

Li van gundan seyran a balkêş ku yekem car tê ber 
çavên mirov zarok in. Di nav kincên peritî de li ser 
bênder û xweliyê, bi ketin û rabûn mezin dibin. Zah- 
metiya jiyanê li ber coşa wan nasekine. Ev herçiqas 
wek hemsalên xwe yê din, bi lîstikên biha, bi xwarinên 
xweş û bi kincên biriqandî nînbin jî, bi bêhna Kurd- 
istanê, bi xêrûbêra xaka welatê xwe û bi hezkirina 
dayikên xwe dilşadin. 

Li pey gogê bazdidin, qeymax di nanê xwe didin û 
lihevdixin. Mezin dibin. Dem bejnên wan wek şitlên 
spîndaran dirêj dike. Jiyan ji bo zarokên gund wek 



kenekî, wek awirekî, wek bîstikekî hêsane. Lê pêşerojekî 
dijwar li benda wan e. 

Jiyana ev zarokên masûm ê van gundên çiyayên bêbinî, 
ji aliyekî ve jî trajediyekî nûjen e. Ev zarokên Kurd, 
di dersxaneyên de ji kokên xwe tên qetandin. Di nav 
dîwarên cemidî yên dibistanan de, li gel mamosteyên ku 
ji welatekî dûr hatiye, bi zimanekî ku nizanin, bi pêyvên 
ku ji wan re biyanî ne, bi dengên ku ji wan re xerîb e 
diaxifin, dibîhîsin û dinivisînin. Xwe jibîrdikin, dibin 
kesên din, dibin zarokên welatekî din, ji dayika xwe 
dûrdikevin. Ji wan tê xwestin ku ji netewa xwe, ji qewmê 
xwe fedîbikin. Lê dayikên van zarokan wek xwe dijîn. Bi 
zimanê xwe, bi peyvên xwe yên bişefqet gazî zarokên xwe 
dikin. Elokên gund şerdikin. Qoricî tiral tiral pala xwe 
didin diwarên mizgeftê û zarok mezin dibin. 



de jî wek navçe bi Bedlîsê ve hatiye 
girêdan. Piştî salên 1940’an şêniya 
Tatwanê zêde bûye û bajarvanî 
pêşketiye. Li gor dîrokzan Şemsedîn 
Samî, di sedala 18’an de Tatwan nav- 
enda sencaxa Kev arê bûye. 

Dîrok 

Bajarê Tatwanê wek pirekî jêr û 
jora Kurdistanê bihevra girêdide. 

Ji ber ku li ser rêyên bazirganiyê 
hatiye damezirandin, ji demên kevn 
vir ve, bûye deverekî rûniştvaniyê. 

Li Tatwanê dîroka berî nivîsê tarî 
ye. Li heremê kolanên arkeolojîk 
kêm hatine kirin û li ser rûyê erdê 
jî bermayiyên kevn gelek hindikin. 

Tê hezrkirin ku li herema Tatwanê 
jiyana şaristanî b.z di salên 1000’an 
de bi Ûrartoyan ve destpêdike. 

Di dema împaratoriya Asûrî de ji 
bo bidestxistina Tatwanê gelek car 
şer derketin. Di salên 6oo’an de de 
Tatwan dikeve destê Mediyan. Paşê 
hakimiyeta Persiyan destpêdike. 

B.z di salên 300’î de îskenderê 
Mekedonî ku ber bi Hindistanê ve 
diçû, ji keviyên Gola Wanê jî derbas 
bû. Piştî mirina îskender bajêr ket 
nav sînorên Dewleta Selokîdî. Paşa li 
haremê dema Romayiyan destpêkir. 
împaratoriya Roma 600 sal domkir 
û Artêşa Ereb ket Kurdistanê. Di 
dawiya hukumdariyekî ku 200 sal 
ajot de, Bîzansî hatin heremê. 

Di sala 990’an de Dewleta Merwanî 
ku ji alî begên kurd ve hatibû saz- 
kirin derket ser sehna dîrokê û qasî 
sedûpêncî sal hukum ajot û bi êrişên 
Selçûqiyan pelişî. Tatwan jî di nav 
sînorên Merwaniyan de bû. Di demên 
pêş di jî herem di warê siyasî de di 
destê Selçûqiyan de, lê ji alî begên 
kurd ve dihat birêvêbirin. Di sala 
1207’an de Artêşa Selehaddînê Eyûbî 
Kurdistanê ji dagirkeran pakij kir. 

Li heremê jî dema Dewleta 
Şerefxaniyan destpêkirbû. Bedlîs 
peytext bû. Dewleta Şerefxaniyan li 
herema Xerzan nêzî 500 sal hukum 
ajot. Di salên 1514’an de bi saya Şêx 
Îdrîsê Bedlîsî, begên kurd di Şerê 
Çaldiranê de alîkariya Artêşa Osmanî 
kirin û Sefewiyan ji Kurdistanê derx- 


istin. Osmanî heta ku li Kurdistanê 
serdestiya xwe zexmkirin, revebiriya 
Kurdistanê dan begên kurd. 

Dewleta Osmanî di sala 1670’an de 
hukmê begên Şerefxanî betal kir û 
Kurdistanê êdî bi destê paşayên xwe 
birêvebir. Di van salan de Tatwan 
gundekî Bedlîsê ye. 

Di destpêka sedsala 19’an de Bedlîs 
û Tatwan navendên Alayên Hemîdiye 
bûn. Gelek şexsiyetên welatparêz li 
deverê bicîh bûbûn. Di sala 1913’an 
de li navenda Bedlîsê bi Serokatiya 
Evdirezzak Bedirxan û Mele Selîm 
serhildanekî teqiyabû. 


Di heman katî de li Xizan û li 
gundên Tatwanê jî serhildan hebûn. 
Ev serhildan bi destpêka şerê yekem, 
hatin tefandin û serokên serhildanê 
Mele Selîm jî tê de hatin dardekirin. 

Di Şerê Cîhanê yê Yekem de wek 
hemû Serheda Kurdistanê, Tatwan 
jî di sala 1916’an de demekî ket bin 
dagira Artêşa Rûs. Wê demê Tatwan 
gundekî bû. Rûs piştî çend mehan ji 
Tatwanê vekişiyan. Di wan salan de 
li derûdora Bedlîsê gelek malbatên 
ermenî jî dijiyan. 

Li bajêr piştî salên 1960’an 
carekî din pêla netewî rabû. Di serê 


salên i97o‘an de komel û partiyên 
welatparêz hatin damezirandin. Ber 
bi salên i98o‘an li heremê tevgera 
netewî destpêkir, Tatwan jî bû cîge- 
hekî serhildêr. Bayê netewî di demekî 
kin de bajêr girt bin bandora xwe. 

Di şerê 1984’an de çiyayên Tatwanê 
ku Botan, Serhed û Xerzanê bihevre 
girêdidan, bûn cepheya şerên xedar. 
Di navbera salên 1990 û 1998‘an de 
ji sedî zêdetir gundên Tatwanê hatin 
valakirin. Bi hezaran gundî koçkirin. 
Li derûdora Tatwanê taxên nûh 
peydabûn. 

Nawendeke olî 

Tatwan wek hemû xaka Bedlîsê 
navendeke olî ye. Niştecihên 
nawçeyên Xîzan û Norşînê ku van 
deveran navendên şêxên neqşîbendî 
ne, zêdetir bi Tatwanê re di têkiliyê 
de ne. 

Seîdê Nûrsî ku bi nawê ,Bedîuza- 
man’ tê naskirin, li Gundê Nûrsê 
hatiyê dinê ku ew nêzî Tatwanê ye. Bi 
navekî din Seîdê Kurdî di xortaniya 
xwe de li medreseyên Tatwanê jî 
xwendiye û ji meleyên Tatwanî 
ders girtiye. Ji Tatwanê gelek 
welatparêzên navdar ê wek zimanzan 
Feqî Husên û Ozan Xanemîr jî der- 
ketine. 

Keleh 

Tatwan herçiqas devereke kevn be 
jî, li ser xaka wê lêkolînên arkeolojîk 
nehatine kirin. Berhemeke ku li ser 
xaka bajêr e bermayiyên Kela Gundê 
Kerxo ye. Tê hezrkirin ku ev kele di 
dema Urartoyan de hatiye avakirin. 
Kela ji bêxwedîtiyê xerabûye û 
kolanên arkeolojîk nehatine kirin. 
Evder ji alî gel ve wek ,Kela Nemrûd’ 
tê binavkirin. 

Xana Xusrew Paşa 

Xana Rehwa ku li nêzî Tatwanê, 
li ser rêya Bedlîsê hatiye avakirin 
demên berê bazirgan û rêwiyan 
dihewand. Xan, ji alî Husrew Paşê, 
di sedsala i6‘an de hatiye çêkirin. 
Deriyê mezin ê xanê li alî başûr e. Ev 
berhema delal îro ji bêxwedîtî hêdî 
hêdî xeradibe. 

Alîkariya çekan bo Herêma Kurdistanê: 

Formûla Komara 


Reşad Ozkan 


P iştî ku hikûmeta Elmanya 

biryar da ku “alîkariya çekan 
bide Peşmergeyên Herema 
Kurdistanê” hin siyasetmedarên El- 
man jî pêşniyaz dikin ku welatên ro- 
java jî piştgiriya çekan bidin şervanên 
PKK. Hin siyasetmedar jî berovajî 
difikirin, li gorî wan ji ber ku “PKK 
li Ewropa di lîsteya komên terorist 
de cîh digire û herwiha ji ber ku li 
dijîyekji endamên Natoyê, Tirkiyê 
şer dike” ne mumkûne ku welatên 
rojava an jî Elmanya sererast çek û 
silehan bide vê rêxistinê. 

PKK: Peşmerge şer nakin! 

Hevserokê PKK’ê Cemîl Bayik jî bi 
rêya çapemeniyê ji welatên rojava 
daxwaza çekan kir. Cemil Bayik di 
hevpeyvîneke xwe ya ji bo rojnameya 
alman Frankfurter Allgemeine 
Zeitung’ê de rasterast ji Elmanya 
çek xwestin û got: “Li dijî çekdarên 
DAIŞ’ê tene PKK dikare şerekî 
serkeftî bimeşîne. Peşmerge naxwaze 
hêza xwe li dijî DAIŞ’ê bikarbîne. Li 
Şengalê Peşmerge şer nekir û ji ber 
çekdaren DAIŞ’ê xwe paş ve kişand. 
Lewma bi hezeran ezdî bêparastin 
man. Welatên rojava eger bi rastî 
jî dixwazin DAIŞ ji holê rabe, divê 
zanibin ku ev kar bê me nabe. Ev 
dibe neheqiyake pirr mezin ku eger 
li aliyekî kurd çek were belav kirin û 
aliyekî din jî ji çekan bê mehrûmki- 
rin.” 

"Divê kurd netewî bifikirin" 

Wezîrê Karê Derve yê Herema 
Kurdistanê Falah Mustafa Bekîr 
jî roja 25’ê tebaxê di daxuyaniya 
xwe ya ji bo Frankfurter Allgemeine 
Zeitung de li hember gotinên Cemil 
Bayik derket û wiha axivî: “Tiştên 
ku Bayik iddia dike, ne rast in. PKK 
dixwaze di vê rewşa awarte û aloz 
de ji xwe re parwendiyeke derxe. Ev 
kar û barên ku PKK li dijî Herema 
Kurdistanê dike parçeyekî kampa- 
nyaya medya yê ye. Divê kurd êdî 
netewî bifikirin û berjewendiyên 
gurubekê dernexin pêşiya yên netewî. 
Peşmerge li dijî DAIŞ’ê şer dike û 
pêdivî bi çekên giran û modern heye.” 

PYD: Kurd dixwazin bibin yek 

Serokê PYD Salîh Muslim jî roja 
18’ê tebaxê ji rojnameya “Die Presse” 
ya Awustirya re axivî. Muslim, 
berovajiyê Bayik, rexnêyên giran li 
Peşmergan nake û nermtir dipeyîve. 
Muslim behsa tirajediya Ezdiyan jî 
dike û wiha diaxive: "Eger Ewropa 




Welatên Ewropa, bi taybetî jî Elmanya kanî ye ku çek ji 
bo Pêşmerge bêne şandin. Lê faktora PKK’ê dibe sedema 
dudileyekê. Ji ber ku PKK li Ewropa di lîsteya komên terorî de 
cîh digire, ew naxwazin ku çekan bişînin. Li aliyê din formûla 
Komara Çek di rojeva Ewropa de ye. Hem ji bo meseleya PKKû 
hem jî ji bo bikarananîna çekan ya hêsan, formûla 
Komara Çek bala Ewropa dikşîne. 


çekan bidin Hewlêrê başe, em li 
hember dernakevin, lê belê yên ku 
li Şengalê şer dikin ne ew in. Li wir 
Komeke taybetî ya bi navê ‘Yekîneyên 
Parastina Şengalê’ heye, ew şerdikin, 
hejmara wan niha gihîşt nezîkî 1500 
kesî. Çek û sileh ji bo wan pewîst e. 
Em dixwazin welatên rojava alikari- 
ya çekan bide YPG’ê jî. Em li Rojava 
jî li dijî DAIŞ’ê şer dikin. Ji her demî 
bêtir pêdiviya me bi alîkariya çekan 
heye. Dibe ku hin derdor di nava wê 
tirs û fikarê de bin ku eger îro pir çek 
biçin heremê, dibe ku di pêşerojê de 
hin hêz û fraksiyonên cuda yên kurd 
van çekan li hemberî hev bikarbînin. 
Ez fam dikim, lê ew tirs û xem nema 
ne. Di demên borî de hin nakokiyên 
navxweyî derdiketin pêş, di encama 
van nakokiyan de hin caran çek jî ha- 
tin bikaranîn. Lê îro rewş cûda ye, ew 
rizîko pirr kem e. Kurd êdî dixwazin 
bibin yek.” 

"Parçebûna Iraqê naxwazin" 

Hin Siyasetmedarên elman ji ber 


çend sedeman ne li dij in ku çek ji bo 
PKK’ê jî bêne şandin. Yek ji van sede- 
man ew e ku ev rêxistin êdî daxwaza 
Kurdistaneke serbixwe nake û kur- 
dan weke reng û perçeyekî wî welatî 
dibîne. Siyasetmedarên CDU/CSU û 
yên SPD jî hene, bi awayekî sererast 
û vekirî nebe jî alîgirin ku Elmanya bi 
armanca tekoşîna li hemberî DAIŞ’ê 
alîkariya çekan bide PYD/PKK jî. Lê 
belê hin şertan datînin ber wan par- 
tiyên kurdî. Ji Partiya CDU Andreas 
Schockenhoff û serokê fraksiyona vê 
partiyê Volker Kauder rojên borî çûn 
serdana Hewlerê. Kauder bi govara 
Der Spiegel re wiha axivî: “Eger em 
çekan bidin Peşmergeyan, divê ew 
bi wan çekan bihez li dijî DAIŞ'ê şer 
bikin, gelên ji qewm û kêmnetewên 
cuda biparezinûbiawayekîeşkereji 
bo aramî û yekgirtîbûna Iraqê hewl 
bidin. Eger li gel Peşmergeyan PKK jî 
çekan bixwaze, divê ew jî peşî şertên 
ku em datînin pêşiya Peşmergan 
qebulbikin.” 

Serokwezîra Elmanya Angela 


ferkel bi çavekî erênî li vê peşniyaza 
siyasetmedarên partiya xwe nanere. 
Merkel di hevpeyvîneke xwe ya ji bo 
televîzyona alman ARD’ê de wiha 
axivî: “PKK li Elmanya û li Ewropa 
qedexe ye, di lîsteya hezên terorîst 
de ye. Em ê çekan nedin wê û tiştekî 
wiha jî di rojeva me de tine ye.” 

Roleke giring bo Prag’ê 

Partiya Keskan û ya Çepan di mi- 
jara alikariya çekan de cûda difikirin. 
Ew ne alîgirin ku Elmanya û welatên 
rojavadişerêlihember DAIŞ’ê de 
çekan bidin Herêma Kurdistanê, di 
serde astengiyan jî derdixin. Di î’ê 
îlonê de hukumet dixwaze bi civîneke 
teybet, di derheqê şandina çekan de 
parlementoyê agahdar bike. Ji bo vê 
mijarê pêdivî bi biryara parlamenê 
nîne. Ji bo şandina çekan hukumet 
bi tena sere xwe dikare biryar bide 
û biryara xwe da ye jî. Ji vir û pêve 
hertiş maye ser detayên teknîkî. Ji 
bo bikaranîna çekên alman dive hin 
serbazên Peşmerge werin Elmanya 
û ji pisporan perwerde bibînin. Lê 
eger Elmanya bixwaze pispor û 
şewîrmendên xwe bişîne Kurdistanê, 
wê demê pêdivî bi biryara parlamen- 
toyê çêdibe. Pêşmerge ji Elmanya 
piranî çekên wek roketên Mîlan, 
Keleşînkof, G3/G 36, dedektorên bo 
lêger û teqandina mayînan, hacetên 
danûstendinê û komunîkasiyonê û 
çekbendên zirxî û hwd. dixwazin. Li 
gorî agahiyên ku govara Der Spiegel 
dide, divê di nava vê heftê de arteşa 
Elmanya dest pê bike ji Pêşmergeyan 
re çekan bişîne. 

Ji bo kar û barên çekan Elmanya 
bi Fransa, Italya û Komara Çek re 
deng li hevin. Dîsa li gorî Govara 
Der Spiegel di vê mijarê de Komara 
Çek dikare rolekî pir girîng bileyîze. 
Di dêstên Komara Çek de pir çekên 
ji dema Sovyetê mane hene û ji bo 
wan çekan jî muhîbat, gule û alavên 
din çêdikin. Di dêstên Pêşmergeyan 
de jî hîn pirr çekên ji dema kev- 
nesovyetê mane hene û bi pirranî 
bi wan çekan şerê DAIŞ’ê dikin. Ji 
ber ku şandina çekan bo Herêma 
Kurdistanê di ser Komara Çek re bê 
koordînekirin, li gorî hin çavkaniyên 
leşkerî tê bawer kirin ku di vê rê ye 
de wê hin çek bikevin destê PKK/ 
PYD ye jî. Eger Emerîka bixwaze li 
ser xaka Suriye li DAIŞ’ê bide yan jî 
ji hewa ve wan bombebaran bike, we 
demê “bixwaze nexwaze ewê hem 
bi rejîma Esed re û hem jî bi hemû 
hêzên ku li hemberî DAIŞ’ê şer dikin 
re bibe hevalbend. PYD li Rojava û 
PKK jî li başûr wê di nava van hêzên 
hevalvend de bin. 

Barzaniyên li îtalya'yê 


Hêmin Salah 


V 


P aola Barzan yek ji wan kesan 
e ku dixwaze bizane ka gelo bi 
rastî jî ew ji binemaleya Barzan 
in û ji Kurdistanê hatine yan raboriya 
nasnameya wan xwedî çîrokeke cuda 
ye? Paola niha ketiye pey şopa nas- 
nameya xwe û ji bo lêkolîna vê mijarê 
hatiye Kurdistanê. 

Xanim Paola Barzan di derbarê 
mijarê de ji bo Bas Haber axivi û 
ev agahî dan: "Nasnameya min û 
başnavê min Barzan e. Min divê 
zanibim ka hîmê vê nasnameyê 
digêhêje kê derê , ji kê derê ve 
hatiye? Ji ber ku bo min mijarek seyr 
û gelek balkêşe ku nasnavê malbata 
me Barzan e. Der barê vê nasnameyê 
de cîrokeke rast û ronahî nîne. Ji 
ber vê yekê divê ev mijar bi giringî 
bê lêkolînkirin. Lewma îro ez ketim 
nava vê lêkolînê. Wisa xuyaye ku 
ronîkirina vê mijarê ewqas ne hêsan 
e. Divê bi belgenameyan were isbat 
kirin û bê selmandin ku binemaleyên 
îtalyayê Barzanî ne yan na. Ev 
rewş bu sedem ku ez berê xwe bidim 
Herêma Kurdistanê û li gel endamên 
malbata Barzanî pêwendiyan deynim 
û hewl bidim hîç nebe rêçekê peyda 
bikim.” 

Xanim Paola diyar kir ku tiştekê 
asayî ye ku malbatekê li devereke 
cuda yê cîhanê be û binemaleya wê 
jî li welatekî din be û bibîrxist ku di 
cîhanê de mînakên bi vî rengî gelek 
in. Xanim Paola wisa axivî: "Ez di wê 
baweriyê de me ku malbata me ya ku 
îro li italyayê dijî ne mecbure xwedî 
kokeke îtalîbe, gelek normale ku 
em ji xelkên devereke din bin û navê 
Barzan jî ji me re nêzîk e." 

Paola balkişand ser rastiya koç- 
beriya malbat, êl û komên cuda yên 
gelan û diyar kir ku di dîrokê de ji ber 
sedemên siyasî, aborî, civakî û her 
weha ji ber sedemên şer, di demên 
cuda de girseyên gel ji cih û warên 
xwe bi dûrketine û li deverên ku lê 
aramiyê peyda kirine kon vegirtine. 

Der barê dîroka nasnameya mal- 
bata xwe de Xanim Paola got ku, di 
sedsala i8’an de, li îtalyayê dema ku 
navê binemaleyan û paşnav dihatin 
tomarkirin, navê zirbavek wan jî 
weke ’Barzan’ hatiye lê kirin. Xanima 
Paola gotinên xwe weha domand; 

"Xweşhal im ku nasnameya min ser 
bi malbateke mezin ya Kurdistanî û 
Kurdên resen e." 

Xanima Paola Barzan dibêje di der 
barê serboriya binemaleya wan de 
çîrokên ji hev cudatir jî hene û bibîr- 
dixeku ewherçend ji xelkên Îtalîbin 
jî, ew bala xwe didinê ku li seranserê 
welatê wan, bi navê ‘Barzan’ peyvekê, 



Zêdetirî 200 malbatên li îtalya'yê paşnavê wan Barzan e û der barê raboriya nasnameya wan de 
çend çîrokên cûda hene. Lê çîroka sereke ew e ku ev malbat ji herêma Barzan a Kurdistanê ne û di 
wextekê de, ji ber sedemên siyasi berê xwe dane welatê îtalya'yê. 


wateyekê yan jî navnîşanekê nîne. 
Lewma ew ketine nava şik û gumanê 
ku hebe tinebe bingeha vî navî 
digêhêje Rojhilatanavîn. 

Xanima Paola Barzan da zanîn ku 
beriya sedsala i8’an Venedîkiyan 
bi rêya bazirganiyê gelek mirovên 
ji qewmên cuda veguhestine Îtalî û 
gelekê wan ji Rojhilatanavîn bûne û 
diyar kir piştî ku Komara Venedîkê 
navê van kes an jî malbatan tomar 
kirin, navê herêm an jî navê qewmê 
wan, weke paşnav li wan danî. 

Li ser pirsa " Gelo ji kengê ve hun ji 
derbarê serboriya malbatên Barzan 
de di nava lêkolînan de ye ?" Xanim 
Paola wiha peyîvî: "Carekê min 
dapîra xwe bir gel pijîşkekî Kurd. 
Doktor dema ku li nasnameya min 
nêrî bi awayeke matmayî ji me re got 
ku ku ev paşnav navê malbateke nav- 
dar yê Kurd e ku niha jî li Kurdistanê 
ne. Vê yekê bala min kişand. Jixwe 
piştî analîza tibbî, pijîşk jî diyar kir 
ku piraniya mirovên Rojhilatanavîn 
rastî vê nexweşiya li gel dapîra min 
dibin. Ji wê demê ve ez di nava 
lêgerîna nasnama xwe de me." 

Xanim PaolaBarzan mamostaya 
zanîngehê ye û li ser stran, awaz û 
mûzîka klasîk ya gelan lêkolînan dike. 
Hem di çarçoveya xebata profesyonal 
de hem jî weke mereqeq li ser koka 
malbata xwe, Xanim Paola bi tevî 
çend xwendekarên xwe yên li za- 
nîngehê plan kirine ku li ser ser dîrok, 
çand û mûzîka Herêma Kurdistanê 
bi taybetî jî ya herêma Barzan dest bi 
lêkolînan kirine. Bi vî armancî wan 


berê berê xwe dane herêma Barzan. 

Xanima di derbarê çavdêriyên xwe 
yên destpêkê de wiha axivî: "Min li 
vir dît ku gelek adet û kevneşopiyên 
me nîzîkê yên xelkê herêma Barzan 
in. Her weha ez rastî cureyek mûzîkê 
jî hatim ku ritmê wê weke yê me ye. " 
Xanima Paola amaje bi wê yekê da 
ku malbata wê mûzîkdost û werzîşvan 
e û gelek ferdên vê malbatê karê 
hûnerî yê mûzîkê û werzîşê dikin û di 
cîhanê de jî navdar in. Weke mînak jî 
navê hûnermend Stîvensano Barzan û 
yarîzanê werzîşê Ancello Barzan da û 
got; "Dema min strana hunermenda 
navdar ya Îtalî Franco Bittiyato ya di 
der barê Şoreşa Kurd û jiyana Mele 
Mistefa Barzanî de guhdar kir ez 
gelek ketim bin bandora wê. Lewma 
min gotinên vê stranê jiberkir û ez 
dixwazimji bowejîbêjim: 

Şemendefer li Alabanya ve dikeve 
rê 

Kuji sê aliyan ve çendîn mirovê 
mezin û xweşmêr hilgirtiye. 

Bazirganên Hindî yên ku malên 
wan di navbera Rusya û Çîn de ye, 

Li nav kolanên Rojhilatanavîn de 
Îraqî û Tirk 

Tenê ew dikarin bibin ajotkar 
Lêji bo azadiya kolanan 
(Mele Mistafa Barzanî) meydanek 
mezin bo ceng afrrandiye 
Asoyek geş raxistiye ber çav bo 
rêwîngên Rojhilat. 

Zimanê Farisî hewl dide bibe rêgir, 
lê ewjî nikare 

Efser Barzanî efsaneyek bi cîh 
hêlişt û serî nadanin. 


Vê çîrokê bo şahjin bêjin... 

Kuji ber çaverêkirina vê, çendîn 
sale xwe di kelehê de zîndanî kiriye. 
Lenîngradjî bo wê xembar bûye 
Bo rêya Rojhilatiyan. 

Bi şevan dengê sîberan tê bîhîstin 
Hawar dike û dibêje; hîna min ew 
hêz heye da azad bikim 
Evjî ew bû di sedsala azadiya 
Kurdî de. 

Kurdan singa xwe kirine mertal 
Bo azadiya şemendefera ku UAla- 
banya ve daye rê... 

Kuji sê aliyan ve çendîn mirovê 
mezin û xweşmêr hilgirtiye 
Bazirganên Hindî yên ku malên 
wan di navbera Rusya û Çîn de ye, 

Li nav kolanên Rojhilatanavîn de 
Îraqî û Tirk 

Tenê ew dikarin bibin ajotkar 
Lêji bo azadiya kolanan 
(Mele Mistafa Barzanî) meydanek 
mezin bo ceng afirandiye 
Asoyek geş raxistiye ber çav bo 
rêwîngên Rojhilat. 

Zimanê Farisî hewl dide bibe rêgir, 
lê ewjî nikare 

Efser Barzanî efsaneyek bi cîh 
hêlişt û serî nadanin. 

Vê çîrokê bo şahjin bêjin... 

Kuji ber çaverêkirina vê, çendîn 
sale xwe di kelehê de zîndanî kiriye. 
Lenîngradjî bo wê xembar bûye 
Bo rêya Rojhilatiyan. 

Bi şevan dengê sîberan tê bîhîstin 
Hawar dike û dibêje; hîna min ew 
hêz heye da azad bikim 
Evjî ew bû di sedsala azadiya 
Kurdî de. 

Kurdan singa xwe kirine mertal 

Hêwler û Qendîl li diiî DAÎ$'ê 


Hevgirtina ji neçarî 



Kemal Çomanî 

D ewleta îslamî (DAÎŞ) bû se- 

dem ku bo cara yekê di dîroka 
modern de hêzên çekdar yên 
Kurdistanê ji bo parastina xelkê sivîl 
bibin yek. Di 3 yê Tebaxê de ev bûyer 
qewimî: Yekîneyên Parastina Gel 
(YPG) ji Rojavayê Kurdistanê ji bo 
hevkariya pêşmergeyan xwe gihan- 
din Başûrê Kurdistanê û beşek ji 
hêzên pêşmergeyan jî ji detsê (DAÎŞ) 
ê rizgar kirin, bi taybetî di demeke 
wisa de ku Rojavayê Kurdistanê nêzî 
3 salan di bin ambargoya herêma 
Kurdistanê de bû. 

Di sê salên borî de şerê siyasî di 
navbera du partiyên mezin yên Kurd- 
istanê, Partiya Karkerên Kurdistanê 
(PKK) bi Serokatiya Abdulah Ocalan 
û Partiya Demokrat a Kurdistanê 
(PDK) bi Serokatiya Mesûd Barzanî 
li ser hukumdariya li ser Rojavayê 
Kurdistanê û beşdariya hêzê di 
navbera herdu aliyan û partiyên 
girêdayî wan de berdewame. Par- 
tiye Yekitiya Demokratîk (PYD) ya 
girêdayî PKK û Partiya Demokrata 
Kurdistana Sûriyê (KDPS) jî girêdayî 
PDKye. 

Nûnerê (TEV-DEM)ê li başûrê 
Kurdistanê, Diyar Qamişlo ji Al- 
Monitorê re dibêje: Di sê salên borî 
de piştî destpêka şoreşa Rojavayê 
Kurdistanê, PYD sê kanton li rojava 
ava kirin. Li aliyê din, PDKS û PDK, 
PYD bi tekrewiya di hukimdariyê de 
tawanbar dikin. 

Qamişlo dibêje: Me hevkariya 
hêzên pêşmerge kir û me ew ji mirinê 
rizgar kirin, me bi bawerî û ji dil 
hêviya ku gel ji me heye pêk aniye. 

Endamê desteya rêveber a PDKê, 
Elî Husên nîgeraniya partiya xwe ya 
derbarê PKK de venaşêre. Navbirî ji 
All Manitorê re dibêje: peywendiya 
me bi PKK'ê re vedigere sala I982 f ê, 
tevî hevrengiyên me, me xalên dijberî 
hev jî hene. Pirsgirêka PKK û PYD li 
rojava eve ku bi partiyên din re he- 
maheng nînin. Lazime ew beşdariyê 
bi partiyên din jî di desthilatê de 
bikin, helbet em ji bo hevkariya wan 
jî spasdarîn. 

Endamê Polîtbîroya YNK, Seidî 
Ehmed Pîre bi guhertinên herêmê 
ku bûye sedema nêzîkatî mukim 
bûna peywendiyên PDK û PKK’ê 
jî xweşbîne. Ew ji Al-Monitorê re 
dibêje, li ser piştîvaniya leşkerî ya 
YPG û PKK ji hêzên pêşmerge di şerê 
li dijî DAÎŞ’ê de berê lihev kirin hebû. 
Sala borî PDK xendeqeke ber- 


fireh di navbera Kurdistana îraqê 
û herêmên di bin kontrola PYD li 
Sûriyê de kolabûn. Vê demê ewyek ji 
aliyê medyayên nêzî PKK û alîgirên 
wê ve weke "xiyanet" dihate binav 
kirin. Pîre dibêje, evbûyer cardin 
dubare nabin, ji ber ku yên xendeq 
kolabûn, niha cardin xendeqê tije 
dikin, ji ber ku geheştine wê baweriyê 
ku hêzên YPG bo wan nabine metirsî. 
DAÎŞ’ê bandoreke erênî li ser kurdan 
hebû û bû sedemek ji bo yekbûn û bi 
hevre bûna me. 

Heya niha, hêzên YPG û PKK’ê 
di sê bereyan de bi DAÎŞ’ê re di şer 
dene, Celewla, Mexmûr û Şingal. 
Hêzên YPG’ê piştî êrişên DAÎŞ'ê bi 
lez xwe gehandin hêzên pêşmergeyan 
û piştîvaniya wan kir û bi sedan hezar 
Ezdiyên ku di çiyayê Şingalê de aware 
bibûn rizgar kirin. 

Tevî ku hêzên pêşmergeyan li gor 
PKK'ê xwedî çekên baştirin, lê (PKK 
û YPG) di şerê bi DAÎŞ’ê de serkeftî 
tir bûne. 

Sertîpê tîpa 118 ya Balekê, Se- 


lah Dîlmanî ku li Celewlayê şerê 
bi DAÎŞ’ê re kordîne dike, gelek 
spasiya hevkariya hêzên PKK û YPG 
ê bi pêşmergeyan re dike. Dîlmanî 
dilxweşiya xwe anî ziman û xwest 
ku ev hevkarî wisa berdewam be. 
”nabe em şermê bikin ku hêzên PKK 
û YPG f ê di şerê bi DAÎŞ’ê re xwedî 
ezmûntirin”. Bêguman ew xwedî 
tecrûbeyên başin. 

Tevî ku hejmara hêzên PKK û 
YPG’ê nehatine diyar kirin û hin 
tevgerên wan ji bo niyeta kontrola 
Şingalê bi guman e. Yek ji endamên 
berê yên desteya rêveberiya PKK f ê 
Osman Öcalan guman dike ku PKK 
dixwaze kontaona Sincarê ava bike 
û hêza xwe li herêmê sabît bike. Lê 
derbarê wan gumanan de berdevkê 
PKK’ê Demhat Egîd got: PKK ê tu ni- 
yetek ji bo ava kirina kantona Şingalê 
û kontrola wî bajêrî nîne. Em tenê 
dixwazîn hevkariya xelkê bikin, bajar 
azad bikin û ewqas. 

Lê Diyar Qamişlo venaşêre ku 
xelkê Şingalê Yekîneyên Parastina 


Şingalê (YPŞ) ku girêdayî YPG’ê ne 
ava kirine. Navbirî got: Ev xelk ji bo 
ragirtina êrişên DAÎŞ’ê di yekîneyekê 
de li dora hev kom bûne, ne ji bo ku 
bajêr ji bo me kontrol bikin. 

Beşek ji raya giştî ya Herêma 
Kurdistanê bawer dike ku çavkaniya 
pozberiya PDK-PKK f ê li ser Rojavayê 
Kurdistanê ji ber helwesta Tirkiyê ye. 
Ji ber ku Tirkiye naxwaze herêmeke 
de facto li Rojava peyda bibe. 

Endamê Polîtbîroya Tevgera Goran, 
Mihemed Elî di daxuyaniya ji bo 
Al-Monitorê derbarê peywendiyên 
Herêm a Kurdistanê bi Rojava re got: 
Di çend salên borî de siyaseta PDK 
li Herêma Kurdistanê siyaseta bihêz 
bûye û ez vê siyasetê li hember PKK 
û Rojavayê Kurdistanê rast nabînim. 
Lazim e peywendiyên Herêma kurd- 
istanê bi PKK’ê re rengekî netewî 
bigrin. Navbirî herwiha got: Lazim e 
navendên siyasî yên Herêma Kurd- 
istanê bi taybet parlemento, dewlet 
û serokkomar berjewndiyên kurdan 
di ser berjewendiyên partiyan re 
bigirin. 

Li gor nivîskara pirtûka ”Xwîn 
û Bawerî” ya di derbarê PKK’ê de Al- 
iza Marcus bawerdike ku şerên heyî li 
îraqê dibe sedema baştir bûna rewş ûf 
wecha PKK ya di nava kurdên Sûriyê 
û îraqê de. 

”Ji bo kurdên îraqê bi taybetî 
amadebûna PKK ji bo piştevaniya 
xelkê li hember êrişên DAÎŞ’ê gelek 
girîng bûye. Niha ku Serokê Herêma 
Kurdistanê, Mesûd Barzanî bi xwe bi 
endamên PKK f ê re hevdîtinan dike 
û ji bo hevkariyên wan spasiyê dike, 
dê zextên ji bo Kongre ya Netewî ya 
Kurdistanê zêdetir bibin”. 

Marcus weke kesên din nafikire 
û ne bawere ku peywendiyên PKK 
û Herêma Kurdistanê piştî êrişên 
DAÎŞ’ê baştir bûne. ” Herêma Kurd- 
istanê û PKK ti carî nabine heval- 
bendên nêzî hev. Dîrokeke tije tund 
û tîjî û bê baweriyê di navbera wan 
herdû partiyan de heye. Di rewşa 
heyî de Herêma Kurdistanê pêwîstî 
bi PKK’ê heye û PKK ê jî bi şandina 
hêzên çekdar ji bo hevkariyê, soza 
xwe ya li hember milet îsbat kiriye. 

Dîlmanî bawer e ku Herêma Kurd- 
istanê mecbûre xwe nêzî PKK f ê bike 
û peywendiyên xwe baştir bike, ji ber 
ku PKK hêz û berpirsiyartiya xwe ya 
ji bo hevkariyê selimandiye. 

Ji ingilîzî: Sema Şamlû 
Jifarsî: Dêrsim Oremar 

Çavkanî: Al-Monitor 

Ercan Ekinci 

S tenbol... an jî yek ji bajarên herî 
mezin ê cîhanê. Bi gotineke din 
‘bajarê herî mezin yê kurdan.’ Ji 
berk u zêdetirî 4 milyon kurd lê dijîn, 
stenbol wiha jî tê binavkirin. Ne tenê 
kurd, bi dehan komên olî, bi dehan 
entîsîteyên cûda, koçberên Afrîkayî, 
cihê bêmal û bêkesan, Stenbol. Bi 
piren xwe yên ku du parzemînan 
digihîne hev, bajarê behrê û wargeha 
dîrokê. Herwiha her cûre reng û 
dengên cîhanê li bajêr niştecî ne û 
di nava hev de dijîn. Lê hin cîh û tax 
hene ku bi seranser nîşaneya welatekî, 
gelekî an jî herêmêkene. Xwerin, cil û 
berg, şiklê herikîna jiyanê û hwd. 

Belê yek ji van jî Kadinlar Pazari 
(Sûka Jinan) ku li Fatihê ye û bi her 
awayî Kurdistaneke biçûk e. Dikanên 
ku hatine vekirin tenê ber û xwarin 
û cil û bergên Kurdistanî difroşin, 
kurdên Stenbolê ikarin li wir her 
tiştê bajarên xwe bikirin, li wir li qe- 
hweyan rûnin û li gor daxwaziyên xwe 
dû li cixarê rakin, biaxivin û bistrên. 
Heya dikarin buryan û penêrê sîrik jî 
bikirin, yan jî bixwin. Kadinlar Pazari 
bi xmel û xuşe xuşe xwe carina dibe 
^mêynika Srehedê, carina ya Botanê û 
carina jî Serxet. 

Wek tê zanîn têkiliya kurdan û 
Stenbolê ji komarê jî dirêjtir û kevntir 
e. Di dema Osmaniyan de bi taybetî 
entellektuelên kurd li wir jiyane, an 
jî wek sirgûn hatine girtin. bêyî van 
gelek eşîr û malbatên kurdan jî li wir 
hatine bicûbûn. Herwiha li ser dîrok, 
edebiyat û cîvaka kurdan jî bandoreke 
mezin a Stenbolê heye. Wekî din jî lig 
elek tax û navçeyên Stenbolê kurd bi 
reng û xemla xwe dijîn û ew çand her 
diçe firehtir dibe. 


Sûka jinan bûye xemla kurdan 

Sûka jinan bi ser navçeya Fatîhê ve 
ye û derdora wê jî wargehên dîrokî 
ne.. Li seranê, Sûka Hespan li beranê 
jî Unkapanî heye. Ji alî Rojavayê sûkê 
ve kemera avê ya dîrokî ku di wexta 
Roma de hatiye çêkirin bi rengekî 
xweş dirêj dibe. Li milê rojhilat cihê 
dîrokî Serdava Zeyrek cih digire. Her 
wiha dirêjiya Sûka Jinan kêm-zêde 
300-400 û firehiya wê jî nêzîkê di 
nvbera 20-30 metre de ye. Di hundirê 
sûkê de darên çinarê yên mezin û 
kevnare rêz digirin û wek sîwanekê bi 
ser sûkê de guliyên xwe direşînin. 

Dema ku mirov li deriyê kemera 
avê ve dikeve hûndirê sûkê cur bi 
cur, reng bi reng û nexş bi nexş 
Kurdistan’ekê bihişmet dibîne. Deng 
û awaz, reng û axa wê dilê mirov geş 
dike. Her wiha mirov bi dilekî coş 
xwe li zozan, gund, bajar, ax û warê 
Kurdistanê dibîne. Li rengê hemû 
herêm û bajarê Kurdistanê li vê sûkê 
tê xuyakirin. 

Li seranê sûkê li kêleka kemera avê 
çayxane hene ku kurd li wir digihîjin 
hev û di bin dûmanê cixareyê de 

û Mêrdînî ne. Lê ew nayê wateya ku 
xwarinên aliyên din yên Kurdistanê 
neyên çêkirin. Bo mînak Masiyên 
hişk, torq û penêrê sîrik ku li Wanê 
navdar in, hingivê Bedlîsê, petex û 
zebeşên Xerzanê, hinarên Cizîrê, gil 
û giyayê çiyayên Botanê, mewîj û 
dimsa Mêrdînê, nanê tenûrê û her bêş 
xwarinên din... 




Li gor baweriya şafiyan qese- 
bxane 

wek gelek tiştên din, di warê haz- 

irkirina goşt û xwarinan de 
jî bandora ol û olda- 
ran cûdakariyan 
derdixe pêş. 

Li sûkê çend 
qesab jî hene 
ku goştê 
sewalên ku 
li Kurdis- 
tanê tînin 
difroşin. 
Bêyî hey- 
wanên ku 
li Çiyayên 
Kurdistanê 
digihên, 
goştê tu heywa- 
nan nayê firotin. 
Balkêşiya din jî ew e 
ku her sewal jî li vir nayê 
serjêkirin. Tenê bizin, tuştîr, gîsk, 
mîh, hevîrî gavran. Ji ber ku li vê taxe 
zêdetir kurdên şafî dijîn, ew sewal tên 
serjêkirin û goştê wan tê firotin. Li 
aliyê din jî, ji ber ku her xwarin û goşt 
û zexîreya ku li vir tê firotin her daîm 
teze û nû ye, li her tax û qadan welatî 
tên û li vir alvêra xwe dikin. 


X Hin cîh û tax 

i hene ku bi seranser 
f nîşaneya welatekî, gelekî 
an jî herêmêkêne. Xwerin, cil 
û berg, şiklê herikîna jiyanê û 
hwd. Yek ji van jî Sûka Jinan ku 
L li Fatihê ye û bi her awayî 
\ Kurdistaneke 

X. biçûk e. 



dikefin nava sohbetên polîtîk, dîrokî 
û hwd. ew çayxane wek dîwanên 
gundan wezîfeyê dikin û herkes hev 
nasdike û bêyî axaftin û sohbetê 
piştgiriya hev ya civakî jî dikin. Bo 
mînak, dema dawet an jî cenazeyek 
hebe, bo hev devdigerin. 

Wek me got li sûkê her tişt Kurdis- 



tanî ye û tiştê yekem jî xwarin û xwar- 
inxane ne. Ku li Kurdistanê çi xwarin, 
şîf û hwd. hey eli vir jî heman tişt tê 
dîtin. Tehma xwarin û kulîna kurdan 
li vir bêhn dide. 

Bûryan, avşor, mehîr, mûmbar 
û cûreyên kebaban... Piraniya van 
xwarinxaneyan Sêrt, Bedlîs, Amed 


Şerê Bedlîsî û Sêrtiyan: 

Bûryan 

Bûryan xwarnekî taybet ya Herêmê 
Botan ne. Mirov dema kitêba Mem 
û Zîn ya Ehmedê Xanî dinêre qala 
bûryanê li wir jî tê kirin. Li gor kitêbê 
di 21’ê Adarê de gelê Cizîr û Botan di 
tenûrê de vê xwarnê çêdikirin û ew 
roja pîroz bi xwarnekî taybet pêşwazî 
dikin. îro jî ev xwarin ji bo gelê 
Botanê taybet e. Çi qas di navbera 
Sêrt û Bedlîsiyan de bibe sedema 
li henehatin û şerekî bê xwîn jî, ew 
tehma Botanê wek balkêşiya herî bi 
lezet cihê xwe digire. 

Herwiha ev nakokî di warê çêkirina 
bûryanê de jî didome. Bajarekbûry- 
anê bi bûx û hilmê yek jî bi di bin koz 
û xweliyê de dikeline. Herêmê Botan 
bûryanê bi goştê hevîrayan çêdikin. 
Hûndirê hevîriyê jê derdixin. Di êvar 
de bi çengela hesin ve didiliqînin û 
pişt re didatînin tenûrê. Serê sibê 
derdixin û buryan amede ye. 

Li sûka jinan jî herdû cûreyên bûry- 
anê tên hazirkirin û serwîskirin. Yên 
ku bi tehma bûryanê zanin tên sûkê û 
piştî ku zikê xwe bi bûryanê têrdikin 
vê carê diçin kêleka kemera avê û li 
çayxaneyan rûdinin, cixare li ser cix- 
arê û ço di qulika sohbetê re dikin. 

Li wêşangeriyê neheqiya mezin 


Rawîn Stêrk 


E dîtor û redaktöre Wêşanên 
Roşna ku li Amedê wêşanên 
xwe didomîne Roşan Lezgîn: 
Neheqiya mezin sazî û şaredariyên 
kurdan li wêşangeriya kurdî dikin. 

Ji ber ku sazî û wêşanxaneyên ku ne 
girêdayî wanbin nayên akredîtekirin. 
Şaredarî pirtûkan ji wêşanxaneyên 
nêzî xwe distîne lê yên din nabîne jî. 

Edîtor û redaktöre Wêşanên Roşna 
ku li Amedê ye û bi zaravayê dimilkî 
pirtûkan çap dike Roşan Lezgîn, 
pirsên me yên di derbarê dosya 
ya ‘Rewşa Wêşangeriya Kurdî’ de 
bersivandin. Roşna heya neha 23 
pirtûkên bi kirdkî/dimilkî çapkirine. 

Tevî ku hejmara 
xveşanxaneyan zêdetir bûye 
û hin derfetji berê baştir in, 
xveşangerîya kurdî niha di çi 
halî de ye? 

Halê weşangerîya kurdî rasterast 
bi halê zimanê kurdî ve girêdayî ye. 

Li vir dema ku ez dibêjim “zimanê 
kurdî” wekî kurmancên me qesta min 
ne ku tenê zaravayê kurmancî ye. 
Çunkî kurmancên me li van bîst salên 
dawîn xeletîyeka mezin bi miletê me 
re kirin. Çawa ku li Başûr soran tenê 
ji bo zaravayê soranî dibêjin “kurdî” 
lê ji bo kurmancî 
dibêjin “badînî”, 
eynî bi vî awayî 
kurmancên me yên 
Bakur û Rojavayê jî, 
bi taybetî derdora 
Enstîtuya Kurdî ya 
Stenbolê, peyva 
“kurdî” teşmîlê kur- 
mancî kirin. Lê ev bi 
hawayekî qetî eşkera 
ye ku peyva “kurdî” 
navê muşterek yê hemî zaravayên 
kurdî yanî zazakî, kurmancî, soranî, 
hewramî û lurî ye. 

Xvvendina pirtûkên kurdî li 
çi astê ye? Firotinapirtûkan 
têrî xwejxnansebûna 
xvêşanxaneyan dike an na? 

Kitêbên gramerê, yên dersê, fer- 
heng û yên ku babeta wan lêkolînî ne, 
belkî dişên xwe fînanse bikin, di nav 
çend salan de mesrefa xwe derxin. 

Lê kitêbên edebî û folklorî hîn mes- 
refa xwe dernaxin. Weşanxaneyên 
mezin, belkî kara ku ji kitêbên 
lêkolînî û ferhengan, ji kitêbên tirkî 
kar dikin, didin ber mesrefa kitêbên 
edebî û folklorîkî yên kurdî. Lêbelê 
weşanxaneyên piçûk yên mîna 
me, neşên wisa bikin. Ji wê çendê 
nivîskarên ku halê wan xweş be, em 
tenê di mesrefa metbeayê de ji wan 
alîkarîyê qebul dikin. 




a Dir >uym 7e 

Di warê belavkirin û 
bazarê de pirsgirêkên ku 
wêşanxaneyên kurdî rû bi rû 
ne hene an çi ne? 

Wêşanxaneyên kurdan nikarin bi 
şîrketên belavkirinê yên mezin re 
bixebitin. Kitêb ji ku têne kirîn? Ji 
kitêbfroşan. Nimûne, em bibêjin ku 
te ji xwe re weşanxaneyek vekir, çend 
kitêb çap kirin. Tu dê ji her kitêbekê 
pênc heban bikî poşetekê, bi destê 
xwe bibî li Dyarbekir di kitêbfroşekê 
de daynî. Buhayê her kitêbekê 10 
TL ye. Lê kitêbfiroş dê ji sedî pêncî 
bide te. Ew jî kengî? Çi wext dilê 
wî bixwaze. Helbet hinek kes hene, 
bêwijdanîyê nakin, salê carekbe jî 
pereyê kitêban didin. Lê gelekê wan 
bêwijdanîyê dikin. 

Xwînêrên kurd zêdetir çi dix- 
wînin? 

Pranîya kitêbên kurdî (kurmancî û 
zazakî) yên edebî ne, yanî şîîr, çîrok 
û roman. Dîsa kitêbên gramerê û 
dersên zimên, herwisa, ferheng jî 
gelek in. Kitêbên lêkolînî hindik in. 
Kitêbên tarîxî û felsefeyê jî pir kêm 
in. Kitêbên edebî her çiqas zêde bin 
jî, yanî di vî warî de her tim zêde- 


bûnek di nivîskaran de hebe, lê ji ber 
ku ji alîyê kalîteyê ve pêşdeçûnek 
yan kûrbûnek zêde çênabe, warê 
herî zindî edebîyat jî patînaj dike. 
Helbet ez nabêjim edîbên baş tune 
ne, bila xelet fêm nebe. Lêbelê li gorî 
hewqas zêdebûna edebîyatê cardin 
kalîte nizm e. Lewre di vî warî de 
xwendevanên daîmî û kronîk bi qasî 
ku tê hêvîkirin çênabin. Lê cardin jî, 
bitaybetî di kurdîya zazakî edîbên baş 
hene ku kitêbên xwe didin xwendin. 
Yanî xwendevan ji bo ku tehmeka 
hunerî jê hildin, dixwînin. 

Sazî ûpartiyên kurdan, 
şaredarî û dezgehên din û 
nêzikahiya wan a li hemberî 
wêşangeriya kurdî çawa ye? 

Neheqî li vir pir zêde heye. Partî 
û şaredarîyên ku kurdan girtine, 
neheqîya mezin ew li weşangerîya 
kurdî dikin. Hema di serî de, 
weşanxaneyên ku rasterast bi wan ve 
girêdayî nebin, akredîte nabin. îsal 
ji bo cih me muracatê fuara Tuyapê 
ya Dîyarbekirê kir, ji ber ku ji alîyê 
şaredarîya Diyarbekirê ve em ne 
akredîte bûn, cih nedan me. Lê hinek 
sazîyên ku belkî tu fealîyeteka wan 
tune yan jî ji çaran yekê me jî xizmeta 
ziman û edebîyata kurdî nekirine, 
lêbelê nêzikî partîyê ne, cihê gelek 
baş girtibûn. Roja duduyan ya fuarê, 
me bala xwe dayê standa ku ji bo 
emnîyeta (teşkîlata polîsan) hatiye 
veqetandin vala ye. Ji ber ku ew dê 
nehatana, îdareya fuarê cihê wan da 
me. Yanî muameleya ku tirk û dewle- 
ta tirkan bi kurdan û kurdî dike, kurd 
jî bi hev dikin. Mesela, weşanxaneyek 
ku bi ser partîyê ye, çi kitêbên ku çap 
dike, şaredarî hemî kitêbên wê diki- 
rin. Ez wisa pêhesiyam, ji her kitêba 
ku çap dike, terqrîben 500-600 heb 


otomatîkmen têne kirîn. 

Di navbera wêşanxaneyan 
de têkiliyek heye, li hemberî 
pirsgirêkan mildayînek hevpar 
heye? 

Li gorî dîtina min, ger di navbera 
weşanxaneyan de têkilîyeka negatîf 
tune be, ya pozîtîf hîç tune ye! Mi 
nedîtîye heta bi îro weşanxaneyên 
beriya me bi gotinekê dilê me xweş 
kiribe. 

Heta me ji hinekan, di karên 
brokratîk yên gelek basît de alîkarî 
xwest jî, pir bi hêsanî dikarîbûn bikin 
û tu mesrefeka wan nedibû jî, cardin 
nekirin. Weşanxaneya me kitêbên 
bi zaravaya kirdkî (zazakî) çap dike. 
Beriya me weşanxaneyek hebû, 
me wekî piştgirek gelek xizmeta 
wê weşanxaneyê kir. Lê ji roja ku 
me bi xwe dest bi weşandina hinek 
kitêban kir, em rastê muameleyeka 
dişmenane bûn. Yanî “çêleka me mirî 
dewê me birî!” 

Têkiliyên weşanxane û nivîs- 
karên wan bi taybetx di warê 
aborî de di çi rewşê de ye? 

Keda ku ji bo afirandinê nivîskarên 
me didin berhema xwe, dibe ku ji 
aliyê edilandin û tekuzkirinê ve em 
ji wan zêdetir didin berhema wan. 
Nivîsandin bi ziman dibe, yanî mal- 
zemeyê nivîskarîyê ziman bi xwe ye. 
Ji ber ku bi kurdî perwerde tune ye, 
zimanê kurdî ne zimanê resmî û yê 
jîyanê ye, lewre piranîya nivîskarên 
me di bikaranîna zimên de qels 
in, ziman rast naşuxulînin. Hingê 
em bi mehan li ser dosyayên wan 
dixebitin; herf bi herf, peyvbi peyv, 
hevok bi hevok, paragraf bi paragraf 
rast dikin, ji nuh ve dinivisînin, 
diedilînin, hîn didin çapê. 

Husên Huznî Mukriyanî 

Portre ya j iyaneke afirêner 


Aziz Tekin 


hî 

n ; 

b- 


K u mirov li awene ya ji- 

yana Husên Huznî Mukriyanî 
dinêre tiştek bi vî rengî dibîne. 
Tiştê Husên Huznî Mukriyanî der- 
dixe pêş ew e ku cara yekem di nava 
kurdan de matbeayek modern ava 
kiriye û bi hezaran pirtûkên kurdî û 
zimanên din çap kiriye. 

Husên Huznî Mukriyanî di 12 îlona 
1893’an de li gundê Hecî Hesena ku 
girêdayê bajarê Mahabadê ye tê dinê. 
Perwerdehiya xwe ya destpêkê ji 
bavê xwe distîne. Bavê wî Qasim Seîd 
ligel perwerdehiya xwe her wiha wî 
dişîne medreseya xalê wî Mihemed 
Sadiq ya li gund. Piştî çend salan 
dest bi perwerdehiya fermî dike. Di 
sala 1905’an de bi daxwaza bavê xwe 
ji gundê xwe diqete û dikeve rêyek 
dûr û dirêj, her bajarekî ku diçê, jê re 
dibe dibistanek, li her bajarî zimanekî 
hîn dibe. Piştî ji Mehabadê diqete 
cara pêşî derbasî paytexta îran dibe. 

i wir jî berê xwe dide bajarê Tebrîzê 
û ji wir jî derbasî Êrîvanê dibe. Heta 
sala 1910’an li Êrîvanê dimîne û li wir 
di dibistanan de perwerhehiya xwe 
didomîne. Ji Êrîvanê derbasî Rusy- 
ayê dibe û li Rusyayê di dibistanên 
Moskow û Petersbûrgê de sal û nîv 
perwerdehiya rûsî werdigire. Ji wir 
derbasê Kabîlê dibe û piştî demek 
kurt diçe Hîndîstanê. Li wir li gel 
hînbûna zimanê sankirîtî her wiha bi 
ziman û felsefeya Asyayê re jî aşina 
dibe. Piştî Hîndîstanê li çend welatên 
din ên Asyayê jî digere. Ji bilî van 
welatan heta 20 saliya xwe li Misir, 
Lûbnan, Yemen, Hîcaz û hin welatên 
derûdora wan jî digere. Di gera van 
welatan de zimanê wan jî hîn dibe. 

Ji bilî kurdî her wiha dikare bi erebî, 
hindî, farsî, rûsî û tirkî jî bixwîne û 
binivîse. 


Çûna Stenbolê 

Piştî gera evçend bajaran Huznî 
Mukriyanî berê xwe dide navenda 
pêşveçûnan û di sala 1913’an de 
digêhêje paytexta Osmaniyan Sten- 
bolê. Li wir, bi kes û dezgehên siyasî 
yên kurdistanî re dikeve têkiliyê. 

Bi Mihemed Mîhrî Hîlav re di 6’ê 
Gelawêja 1913’an de di bin banê 
Cemiyeta Hêvî de dest bi derxistina 
Govara Kurdistanê dike. Ev xebat û 
çalakiyên wî yên Stenbolê bandoreke 
mezin li Husên Huznî Mukriyanî 
dikin. Karûbarê çapemeniyê li stûyê 
wî dibe bareke şêrîn û heta dawiya 
jiyana xwe bi serbilindî bi barê xwe 
re mijûl dibe. Piştî salek ji Stenbolê 
derbasê Fransa û Almanyayê dibe. Li 
van deran bi çavên xwe pêşveçûnên 
qada çapemeniyê dibîne û dixwaze 




valahiya vê qadê ya Kurdî bi awayekî 
tije bike. 


Di kurdî de heyameke nû 

Huznî Mukriyanî li Ewropayê 
makîneyeke çapkirinê dikire û dest bi 
karûbarê çapkirina pirtûkan dike. Li 
gor hin lêkolîneran Mukriyanî yekem 
pirtûka xwe li Berlînê bi vê makîneyê 
çap kiriye. Lêkolîner çapkirina vê 
pirtûkê ya Mukriyanî ji bo dîroka 
çapemeniya kurdî wek çapa yekem a 
pirtûkekê dinirxînin. Di salên pêş de 
derbasî Helebê dibe, li wir xaniyekî 
dikire û di vî xaniyî de matbaeyek 
dadimezirîne. Ev matbae jî wek 
yekem matbaeya modern a dîroka 
çapemeniya kurdî tê hesibandin. Lê 
belê ji ber ku ev matbaeya wî li gor 
alfabeya erebî hatibû sazkirin û tîpên 
wek; ç:, g:, j:, p:, v ku di kurdî de 
hene û di erebî de tunene hebûn, ev 
matbae têrî zimanê kurdî nedikir. Ji 
ber vê yekê Husên Huznî Mukriyanî 
ji bo vê pirsgirêkê çareser bike diçe 
Almanyayê û piştî matbaeya xwe li 
gor deng û alfabeya kurdî sererast 
dike bi serbestî dest bi çapkirina 
berhemên kurdî dike. Hêjayî gotinê 
ye ku ev pergala matbaeya kurdî ya 
ku Mukriyanî li gor dengên kurdî ser- 
erast kiriye hê jî li başûr û rojhelatê 
Kurdistanê û cihên din tê bikaranîn. 

Belavkirina berheman 

Husên Huznî Mukriyanî bi ser- 
erastikirina qalibên matbayê di 



sala 1915’an de dest bi çapkirina 
pirtûkan dike. Di serî de Mem û Zîn 
a Ehmedê Xanî di matbaeya wî ya 
Helebê de têne çapkirin. Çapxane ji 
kurdên herêmê re dibe sîwanekê û 
cîhê civînê. Huznî Mukriyanî tenê li 
Helebê bi karê çapxaneyê re mijûl 
nedibû, di heman demê de gund bi 
gund li Kurdistanê digeriya û ji çand 
û folklora kurdî berhev dikirin. Dûre 
dest bi derxistina govara Çiyayê 
Kurmanc dike û ev govar di nava 
rewşenbîran de deng vedide. Li gel vê 
govarê her wiha govarên wek; Botan 
û Soran çap dike. 

Di 1925’an de Serîhildana Komîteya 
Azadiyê ku di bin Serokatiya Şêx Seîd 
de destpêdike, Huznî Mukriyanî jî 
li çapxaneya xwe dest bi çapkirina 
govara ‘Diyarbekir’ dike. Ev govar 
bi kurdî û fransî tê çapkirin. Govar 
bi bûyerên bereya şer propagan- 
daya serhildanê dike û her wiha ji 
dewletên wek Fransayê dixwaze ku 
alîkarî bidine serhildanê. Bi saya 
vê govarê kurdên başûr û rojhilat jî 
ji şerê li Bakur haydar dibin. Piştî 
ku serîhildana li bakur têk diçe, bi 
daxwaza Tirkiyê, Fransa zext û zorê 
dide ser çapxaneya wî. Çend çaran 
çapxaneya wî tê girtin û dest datînin 
ser qalibên makîneyên wî. Di bin me- 
tirsiya van zextan de çend mehên din 
jî li Helebê berxwe bide jî, ji ber ku 
têdigihîje ku ewê nikaribe li Helebê bi 
serbestî kare xwe bimeşîne, şevek bi 
dizî tevî makîneya matbaeya xwe bar 


dike û berê xwe dide Bexdayê. Her 
çiqas demek kin li vir mabe jî, ji ber 
zext û zorî li wir jî dom dikin, ji bêçarî 
vê carê berê xwe dide Rewandizê. 

Di 25’ê Gulana 1926’an de li Re- 
wandizê dest bi derxistina govara 
Zarî Kurmancî dike. Govar di dema 
xwe de bandorek mezin dike û heta 
sala 1932’an 24 hejmar derdikeve. 
Huznî Mukriyanî di sala 1933’an de 
derbasî Silêmanî dibe û bi Pîremêrd 
re dest bi xebatên hevpar dike. Herdû 
rewşenbîr, di sala 1934’an de bi 
hev re dest bi çapkirina rojnameya 
rojane ya bi navê ‘Jiyan’dikin. Dû 
re bi hevkariya Parêzer Şît Mistafa 
di navbera salên 1935 û 1936’an 
de govara Ronahî çap dikin. Ji sala 
1942’an heta 1946’an sernivîskariya 
rojnameya Dengî Gelî Taze dike. 

Di nivîsên xwe yên vê rojnameyê 
de piştgiriya Komara Kurdistan a 
Mehabadê dike. Gelek caran dikeve 
girtîgehê û derdikeve. Herî dawî di 
12’ê Gulana 1941’an de dikeve girtîge- 
ha Mûsilê û demek şûn ve derdikeve. 
Huznî Mukriyaniyê ku tûşî nexweşiya 
pençeşêrê dibe di 20’ê îlona 1948’an 
de di 55 saliya xwe de li Bexdayê diçe 
ser dilovaniya xwe. Li gor daxwaza 
wî li Hewlêrê di goristana îmam 
Mihemed de tê binaxkirin. Piştî 
mirina wî birayê wî Gîv Mukriyanî 
çapxaneya wî tîne Hewlêrê û li wir 
karûbarê çapkirinê didomîne. Husên 
Huznî Mukriyaniyê ku di berhemên 
xwe de li gel navê Huznî, Damawî jî 
bikar aniye, ji 400’î zêdetir pirtûk çap 
kiriye. Bi dehan pirtûk nivîsandiye û 
bi dehan pirtûk wergerandiye kurdî. 
Lîsta hemû pirtûkên ku di çapxaneya 
wî de hatine çapkirin tune ye, lê 
pirtûkên ku Huznî Mukriyanî bi xwe 
nivisandine û belav kirine ev in: 

Awirekî Paşav (Rewandiz), 
Şahînşahanî Kurdî Zendî (1936), 
Mîranî Soran (Rewandiz,i935), 
Navdaranî Kurd (Rewandiz,i93i), 
Kurd û Nadir Şahî Hevşar (1936) 
Kurdistanî Mukriyan (1936), Gevherê 
Yekane (Heleb,i9i4), Mêrgeya Dilan 
(Heleb,i92o), Xunçeyî Biharîstan 
(Heleb,i925), Pêşkevtin (Rewan- 
diz,i927), Mêjûyî Hukumdaranî 
Baban(Rewandiz,i93i), Bi Kurtî Hek- 
ayetê Dîrokî Rojnamekan Da (1947), 
Elemê Kurd, Tarîxî Baramî Çûbîn, 
Tarîxî Kurdistan, Mêjûyî Koyê, 

Sablax (Mehabad) û Şêx Ubeydulahê 
Nehrî, Selahaddînê Eyûbî li Mêjû da, 
Neteweyê Kurd, Mêjûyî Aşoriyekan, 
Caf û Dizlî li Mêjû da, Simko û Seyîd 
Tahayê Şemzînan, Mêjûyî Hewlêr, 
Mêjûyî Şarê Kerkûk, Mîranî Kurd li 
Iraqê da, îmadiye Behdînan Êzidî û 
Baban, Kurd û Serfirazî, Kurdistan le 
Şerekanî Cengî Cîhanî Yekem da. 

MUZÎK 


BasNÛçe 30 Tebax - 05 îlon 2014 



K urda Xorasanî Yalda Abbasî 
ku taybetî bi strana xwe ya bi 
navê ‘Lê Yarê’ denge xwe ber- 
da dinyayê bi şêweyê mûzîka xwe ji 
bo postê ‘Keybanû’tiya mûzîka kurdî 
dikare bibe namzet. Yalda binesaziya 
mûzîka xwe ya bi enstrumantên 
otantîk û hosteyiya xwe ya kurdî bi 
armoniyekê li hev goncivandiye û bi 
vê şêweyê çêjek têr pêşkêşî guhdar- 
vanên xwe dike. Yalda Abbasî’ya ku 
yekem konserta xwe ya bakur li Dêr- 
simê da, di konserta xwe ya duyem a 
li Amedê de jî mûzîkhezên Amedê li 
xwe civand. 

Yalda di konserta xwe ya li Amedê 
ku ji alî Komeleya Çand û Hunerê 
ya Dîcle-Firatê ve hat lidarxistin de 
newayên nepenî yên mûzîka kurdên 
rojhelat pêşkêşî mûzîkhezên kurdên 
bakur kir. Abbasî, kêf û dilşadiya 
konserta xwe û baldariya gele Amedê 
bi bersivên pirsên rojnameya me anî 
ziman. 

Yalda dibejê ku di her newayek 
mûzîka wê de trajediyek heye û 
coşandina guhdaran ji bo wê ne xem 
e. Abbasî got: Armanca min a herî 
mezin ew e ku ez mûzîka kurdî bi 
dinyayê bidim nasîn. 

Me bi Yalda Abbasî ya ku li gel 
dengxweşiya xwe bi dilzîziya xwe 
jî tîn li meriv dike, li ser raborî, 
mûzîkjenî, rîwangeya wê ya li kurdên 
bakûr û armanca wê hevpeyivînek 
kir. 

► Tu dikarîji me re behsa 

raboriya xxve û kurdên Xora- 
sanê bikî? 

Piştî şerê Çildêranê yê ku di nav 
Osmanî û Safeviyan de qewimiye 
bavistîna me koçî xorasanê kiriye. 
Hemû kurdên Xorasanê ji ber bûy- 
erên bi vî rengî ji derên din hatine 
xorasanê. Kurdên gundên Enqereyê 
çawa koçî wan deran kiribin kurdên 
Xorasanê jî wisa koç kirine û hatine 
Xorasanê. Di wan salan de, kurdan li 
dijî dagirtina Kazakan, berxwedaneke 
mezin daye û bi saya wê berxwedana 
kurdan îran neşikestiye. Ji ber vê 
berxwedana mezin a kurdan Şahê 
îranê Tahmaz ji kurdan re gotiye: 



Yalda Abbasî: 


Awaza kurdên 

Xorasanê 

mî ii kul i 


“We serkeftineke mezin bi dest 
xistiye, hun çi ji min bixwazin ezê 
daxwaziya we bi cih bînim.” Gelê me 
jî Xorasanê ji şah xwestiye. Ji ber wê 
yekê em jî bi salan e li wê axê dijîn. 

► Di her stran û neivayên te de 
çîrokên rasteqîn û trajediyên 
ku hatinejiyîn hene . Di xe- 
batên te de ev yek çi dide te û 
çiji te distîne? 

Rast e, piraniya stranên min ji 
bûyerên ku hatine jiyîn feyz distînin, 
lê ne hemû. Em bi newayên gelêrî 
mûzîk dikin. Mûzîka Xorasanê 
xwedî dîrokeke kevn e. Her stranek 
jîngehan bi dîroka wê jîngehê ve 
pêwendîdar e. Mûzîka me ne mûzîka 
govendê û coşandinê ye. Hemî 
awazên me xwedî çîrokeke rasteqîn 
in. Di stranên me de an bûyerên 
berxwedana me ya li hember ozbekan 
tê vegotin an jî çîroka kesek ku di wê 
berxwedanê de canê xwe daye heye. 
Hemû jî xwedî çîrokên rasteqîn û xe- 
mgîn in. Ji ber vê yekê em guhdarên 
xwe nacoşînin em wan xemgîn dikin. 
Ev çîrokên stranên me çîrokên 
jiyana kesên wê demê ne. Di 
wî şerî de ewçend mêr ha- 
tine kuştin ku ji nebûna y 
zilaman jinan dest bi 
şivantiyê kiriye. 

Ji ber vê yekê 
newayên 
wan, 


anl ji Kul û hewara dayikan der 
bûye. Newayên hestên kêliya şer in. 
Em hemû stranên xwe bi awayên 
wan ên resen distirînin. Em wan 
naqirêtînin û naxwazin şêweya wan 
biguherînin. Ji ber vê yekê coşandin 
ji bo me ne xem e û emê şêweya xwe 
xera nekin. Stranên me yên govendê 
jî ji ber ku pir giran in guhdarên me 
bi wan nacoşin. Pir caran guhdarên 
mûzîkê ji stranên coşdar hezdikin û 
wan dixwazin, em vê yekê baş diza- 
nin. Lê belê mûzîka me ne mûzîkeke 
wisa ye. Em mûzîka bi coş çênakin. 

► Yekem car di vê konsertê de 
tu derketî pêşberî kurdên 
bakur. Hest û ramanên çaiva 
li te der bûn? 

Ji ber ku yekem car e li bakur kon- 
sert didim ez pir kêfxweş û bi kelecan 
im. Dema perçe ji hev qutbûyîbin, 
hevnasîna mirovên van perçeyan jî 
dereng dibe. Ji bo min ev konserta 
hevnasînê bû. Lê ji niha û pê ve wê 
berê min li vî alî be. Di albûmeke din 
de ez dixwazim cih bidim mûzîkên 
kurdên Tirkiye’yê jî. Dixwazim 
stranên wan jî bistrînim. Wê 
xebatên min ên wisa jî pêk 
Hetta straneke 




bi navê ‘Porê Dayika Min Sor e’ ya 
kurdên bakur heye, di albûma xwe de 
dixwazim wê bistrînim. 


► Ramanên te yên di derbarê 
mûzîka bakurê Kurdistanê çi 
nin? 

Mûzîka min, pir bala kurdên li 
Tirkiye dijîn dikêşîne, ez vê yekê 
dizanim û ev yek min pir bextewar 
dike. Beşek guhdarên ku ji şêweya 
me hez dikin û bi xweşbînî nêzîk 
dibin hene, em ji vê haydar in. Min 
yekem konserta xwe ya li Tirkiye’yê, 
li Amedê pêk anî, ev ji bo min kelec- 
aneke mezin e. Yekem car e ez evçend 
bi kelecan dibim. Ji ber ku ez hatim 
cihekî ku ez û wan ji heman çand û 
zimanî ne, ez pir kêfxweş bûm. Ji 
ber ku vê derfetê pêkan kirin ez ji 
şaredarî û dezgehên pê re têkildar 
in re spas dikim. Ez ji baldarî û ele- 
qeya wan kêfxweş bûm. Şopandina 
mûzîkên ku li vir têne çêkirin zor e, lê 
ez dizanim ku xebatên baş têne kirin 
û li wan guhdarî dikim. Bêguman hin 
şaşiyên ku di bin navê modernîza- 
syonê de têne kirin hene, lê her derên 
Kurdistan çavkaniyên mûzîkê yên 
bêhempa ne. 

► Tu dikarî hinekî qala xwe û 
mûzîka Xorasanê bikî? 

Armanca min ew e ku ez çand û 
mûzîka Kurd bi cîhanê bidim nasîn. 

Bi vê mebestê ez van xebatan dikim. 
Kurdiyeke xas a Xorasanê heye. 
Bêguman nêzîkî Kurdiya vê derê ye. 

Li Xorasanê konservatuar an jî dezge- 
heke ku taybet li ser mûzîkê xebatan 
pêk tîne tune. Ez bi şêweya medre- 
seyan hînî mûzîkê bûm. Bêtîr, ez bi 
saya kesên ku bi şêweya medreseyan 
perwerdehiya mûzîkê didin hînî 
mûzîkê bûm. Ez li ber destê hozanên 
gel mezin bûm û gihîştim vê astê. Ji 
n saliya xwe ve ez bi wan re dixebi- 
tim. Ez dixwazim li îtalya perwerdehî 
bibinim. Piştî perwerdehiyê wê xe- 
batên min li ser mûzîka Xorasanê 
bidomin. Heta niha min 2 albûm 
amade kir û niha ez amadekariyên al- 
bûma sêyem dikim. Di demek nêz de 
wê ev album jî derkeve. Di vê albûmê 
de wê newayên ku êş û azara gelê me 
yê vê heremê jî hebin. 











